Irekia Eusko Jaurlaritza - Gobierno Vasco :: Lanbideren inkesta: Deustuko tituludunen okupazio-tasa, karrera amaitu eta hiru urtera, % 91,4koa da\nLanbideren inkesta: Deustuko tituludunen…\nArgazkiak; EJ/Mitxi Alejo Iturria: Irekia\n16_09_19_Deusto_Artolazabal_Egres__1_.jpg Iturria: Irekia\n16_09_19_Deusto_Artolazabal_Egres__2_.jpg Iturria: Irekia\n16_09_19_Deusto_Artolazabal_Egres__10_.jpg Iturria: Irekia\n16_09_19_Deusto_Artolazabal_Egres__17_.jpg Iturria: Irekia\n16_09_19_Deusto_Artolazabal_Egres__14_.jpg Iturria: Irekia\n16_09_19_Deusto_Artolazabal_Egres__21_.jpg Iturria: Irekia\n16_09_19_Deusto_Artolazabal_Egres__4_.jpg Iturria: Irekia\n16_09_19_Deusto_Artolazabal_Egres__8_.jpg Iturria: Irekia\n16_09_19_Deusto_Artolazabal_Egres__11_.jpg Iturria: Irekia\n16_09_19_Deusto_Artolazabal_Egres__13_.jpg Iturria: Irekia\n16_09_19_Deusto_Artolazabal_Egres__12_.jpg Iturria: Irekia\n16_09_19_Deusto_Artolazabal_Egres__22_.jpg Iturria: Irekia\n16_09_19_Deusto_Artolazabal_Egres__29_.jpg Iturria: Irekia\n16_09_19_Deusto_Artolazabal_Egres__31_.jpg Iturria: Irekia\n16_09_19_Deusto_Artolazabal_Egres__32_.jpg Iturria: Irekia\nLanbidek prestatzen duen laneratzeari buruzko inkestak erakusten du Deustuko 2015eko promozioko lau ikasletatik hiruk beren ikasketetara egokitutako enplegua aurkitu dutela, graduatu eta hiru urtera.\nArtolazabal sailburuak, José María Guibert Deustuko errektorearekin batera, unibertsitateko laneratzeari buruzko 2018ko inkesta aurkeztu du.\nIkasleek hiru hilabete ematen dituzte enpleguaren bilaketa aktiboan hura aurkitzen duten arte, eta normalean beren prestakuntzaren araberakoak aurkitzen dituzte.\nArtolazabal: “Datuek adierazten dutenez, unibertsitateko ikasketak egin dituztenen laneratzeak nabarmen egin du onera, eta langabezia-tasak krisiaren aurretik genituenen azpitik daude”.\nBilbo, 2019 09 16\nEusko Jaurlaritzako Enpleguko eta Gizarte Politiketako Sailak-Lanbidek Deustuko Unibertsitateko ikasleen enpleguari buruz egindako laneratzeari buruzko inkestaren arabera, “ikasketak 2015ean amaitu zituzten gradudunen lan-egoera ikusita, azken urteotako bilakaera oso positiboa izan da, eta okupazio-tasa % 91,4koa da. Aurreko promozioarekin, 2014koarekin, alderatuta, Deustuko ikasle-ohien artean langabezia-tasak 2,1 puntu egin du behera. Eta erreferentzia gisa 2009. urtea, krisia hasi zen urtea, hartuta, langabezia 6,6 puntu murriztu da”.\nBeatriz Artolazabal Eusko Jaurlaritzako Enpleguko eta Gizarte Politiketako sailburuak eta José María Guibert Deustuko Unibertsitateko errektoreak Bilbon aurkeztu dute karrera 2015ean amaitu zuten ikasleen laneratzearen analisia, eta emaitzek erakusten dute unibertsitateko populazioaren jardueraren, okupazioaren eta langabeziaren hobekuntza finkatzen ari dela azken urteotan.\nDeustun 2015ean graduatutako ikasleen % 72k (1.203 gaztek) parte hartu zuten inkestan, eta inkesta horren bidez Lanbidek urtero aztertzen du gradudunen laneratzea titulua lortu eta hiru urtera; denbora hori nahikotzat jotzen da, lanbide-karrera bat sektore edo lanbide jakin batera bideratzeko.\nBeatriz Artolazabal Eusko Jaurlaritzako Enpleguko eta Gizarte Politiketako sailburuaren esanetan “Lanbidek zentzu horretan prestatzen dituen azterlanak Euskadiko hezkuntza-sistemaren eta ekoizpen-sistemaren arteko trantsizioaren segimendu-plana egiteko tresnarik garrantzitsuenetako bat dira”.\nJosé María Guibert errektorearen arabera, “errealitate horretaz eta lehenengo enplegua lortzeko unibertsitate-prestakuntzaren garrantziaz jabetuta, helburua gradudunen enplegagarritasuna maximizatzea da. Horretarako, erakunde akademikoa egunez egun ari da lanean unibertsitateko eskaintza lan-merkatura doitzeko. Alde horretatik, gaur egun eskatzen diren profil profesionalei erantzungo dieten gradu berriak diseinatzen eta eskaintzen ari gara. Esate baterako: Industria Digitaleko Gradua, eta 2020an hasiko diren beste titulu batzuk: Medikuntzako Gradua, Robotika Ingeniaritzako Gradua eta Adimen Artifizialeko Gradua”.\nGuiberten ustez, “Unibertsitateak praktiken eta prestakuntza dualaren bidez sustatu behar du ikasleen esperientzia unibertsitatean ikasten ari den bitartean. Horretarako, helburua da curriculumeko eta curriculumez kanpoko praktiken politikan duen esperientzia luzea finkatzea (ikasleen % 90ek baino gehiagok egiten dituzte praktikak itunpeko 1.422 antolakundetan, eta hori, guztira, 1.071.540 praktika-ordu dira). Titulazio dualei dagokienez, Deustuk jada hiru ditu ezarrita, eta beste 7 tramitatzen ari da”.\n2018aren amaieran, Lanbidek kontsulta egin zuenean, 2015eko promozioko 1.030 gaztek (% 86k) enplegua aurkitu zuten; beste 95ek (% 8k) lan-merkatuan lanbide-irteera bilatzen jarraitzen zuten, eta 75 (% 6) graduondoa edo beste karrera bat ikasten ari ziren inkesta erantzuteko unean.\n2015eko promozioak % 8,6ko langabezia-tasa izan zuen, 2010ekoak baino 11 puntu baxuagoa (% 19,6). Enpleguari dagokionez unibertsitarioen egoerarik onena prestakuntzari lotutako enpleguaren gorakadan islatzen da; 2018an % 86koa izan zen. Halaber esanguratsua da lau pertsonatatik hiruk garai horretan beren ikasketetara egokitutako enplegu batean, hau da, ‘beren alorrean’ lan egitea”.\n“Lanbideren inkestaren ondorioak oso positiboak dira; izan ere, unibertsitateko populazioaren jardueran, okupazioan eta langabezian hobekuntza finkatzen ari dela erakusten dute. Euskal enpresek talentu gaztea eskatzen dute, eta unibertsitate-eskaintza honetan aurkitzen ari dira” esan du Artolazabalek. Horrez gainera, adierazi duenez, “soldata-aldea biztanleria aktibo osoa kontuan hartuta baino askoz ere txikiagoa da, baina, hala ere, ezberdintasunak nabaritzen dira gizonezkoen eta emakumezkoen enpleguan; Deustuko Unibertsitateko emakumezkoen kasuan lanaldi murriztuen ehunekoa promozio bereko gizonezkoena baino handiagoa da”.\n“Zenbat eta prestakuntza handiagoa izan, orduan eta aukera gehiago lana aurkitzeko eta, batez ere, okupazioen maila altuenetan sartzeko”, nabarmendu du Artolazabal sailburuak.\nBeren unibertsitate-prestakuntzarekin bat datozen lanpostuetan lan egiten duten pertsonen % 79k euskal lurraldeko enpresetan lan egiten dute. “Euskal enpresek talentu gaztea eskatzen dute, eta unibertsitate-eskaintza honetan aurkitzen ari dira”, esan du Artolazabalek.\n2015eko unibertsitateko promozioa lan-merkatura ikasketak amaitu eta 11 hilabetera sartu zen, baina hiru baino ez zituen eman enplegua aktiboki bilatzen. Gainerako zortzi hilabeteak prestakuntza-prozesuak osatzen, lan-merkatuko informazioa batzen, kontaktuak eguneratzen eta beste hainbat gauzatan eman zituen.\nDeustuko unibertsitario horien erdiak baino gehiagok (% 55) kontratu mugagabea sinatu zuen, eta kooperatibismoaren edo autoenpleguaren aldeko aukera egin zuen. Gainerakoak, aldi baterako lanak izan ziren. Hala ere, 2018aren amaierarako enplegua zuten mila pertsona inguru horietatik, % 22k astean lanaldi murriztuan lan egiten zuen –% 26,5, emakumeen kasuan eta % 15,6 gizonen kasuan–.\nLanaldi partzialaren berehalako ondorio bat soldata txikitzea da. Horrela, lanaldi murriztuan lan egiten dutenen batez besteko soldata 831 eurokoa da, eta lanaldi osoan egiten dutenena 1.545 euro garbikoa, 14 pagatan banatuta. “Enpleguaren hobekuntza eta lan-baldintzen kalitatea sakontzen jarraitu behar dugu, erabateko proiektu profesionala, pertsonala eta familiarra garatzeko eragozpenik ekarriko ez duten jardunaldi eta soldatekin”, esan du Enpleguko sailburuak.\nEusko Jaurlaritzak orain dela 15 urtetik Lanbideren bidez unibertsitateko populazioari egiten dion inkesta honen ondorioak oso positiboak dira: Deustuko gradudunen jardueraren, okupazioaren eta langabeziaren hobekuntza finkatzen ari dela erakusten dute. “Euskal enpresek talentu gaztea eskatzen dute, eta unibertsitate-eskaintza honetan aurkitzen ari dira”, esan du Artolazabalek. Berretsi egiten da, beraz, “zenbat eta prestakuntza handiagoa izan, orduan eta kalitate handiagoko enplegua” formula.\nLaneratzea determinatzen duten faktoreak\nInkestan egiten den beste galdera bat da ikasleen ustez zein alderdik izan duten garrantzirik handiena enplegua lortzeko. Honakoak dira gehien ematen diren 6 erantzunak: % 55, unibertsitateko titulazioa; % 35, lan orientazioa eta esperientzia; % 27, praktikak; % 25, hizkuntzak jakitea; eta % 20 prestakuntza, espezializazioa.\nDeustuko Unibertsitateak zeharkako konpetentzietako prestakuntzaren eta hizkuntzak erabiltzearen aldeko apustu irmoa ere egiten du, eta 2000. urtean, esate baterako, aitzindaria izan zen titulazio guztietan konpetentzia horien garapena eta ebaluazioa sartzen. Horrez gainera, orain dela gutxitik gradu elebidunen eta hirueledunen eskaintza zabala du. Bestalde, nazioarteko mugikortasun-programaren bidez joan den ikasturtean Deustuko 645 ikaslek ikasi zuten atzerrian. Lanbideren inkestak egiaztatu du gradudunen % 47k erabiltzen dutela ingelesa jarduera profesionalean eta % 42k euskara.\nAzkenik, Deustuko Unibertsitatearen ustez funtsezkoa da gradudunei lehenengo enplegua bilatzen laguntzea, eta, horretarako, hainbat zerbitzu eskaintzen ditu, besteak beste, Enplegu Zerbitzua eta ikasle ohien elkarteak. Horien artean nabarmentzen dira Lan-eskaintzak –zerbitzu honen bidez 1.331 lan-eskaintza bideratu ziren–, urtero antolatzen den Ekintzailetza eta Enplegu Foroa, edo Global Training Bekak, beste erakunde laguntzaile batzuekin batera ikasketetatik lan-mundurako trantsiziorako 300 bat beka kudeatzea, eta praktika profesionalak.\nLanbidek inkesten bidez aztertzen du Euskadiko hiru unibertsitateetan (UPV/EHU, Deustu eta Mondragon) urtero graduatzen diren 10.000 pertsonaren laneratze-prozesua. Analisia titulua lortu eta hiru urtera egiten du, denbora hori nahikotzat jotzen baita, lanbide-karrera bat sektore edo lanbide jakin batera bideratzeko.


Gobierno Vasco Irekia :: Akitania-Euskadiren arteko Lankidetzako Fondoaren deialdia\nAkitania-Euskadiren arteko Lankidetzako… http://www.irekia.euskadi.net/eu/news/11770 berria\nOrain dela aste batzuk, Akitania-Euskadiren arteko Lankidetzako Fondoaren deialdirako eskaerak aurkezteko epea bukatu zen. Programa hori martxan jarri zenetik lehenengo aldia da programaren kudeaketa Akitania-Euskadi LLET-etik egiten dela; horrek, aurreko deialdiekin alderatuta abantaila suposatzen du, orain txosten bat bakarrik aurkeztu behar da eta ez bi eta bi administrazio ezberdinetan aurreko deialdietan gertatzen zen bezala.\nDeialdiari buruzko datu batzuk argitara eman nahi nituzke. Guztira 141 proiektu aurkeztu dira, aurreko urteko deialdian aurkeztutakoarekin alderatuta %46 gehiago aurkeztu direla esan dezakegu.\nAurkeztu diren eskaerak honela banatu dira: I.go taldea: goi-mailako irakaskuntza, zentro teknologikoak eta berrikuntza: %40; II. taldea: hazkunde iraunkorra, garapen iraunkorra, ekonomia eta ingurumena: %25 eta III. taldea: kultura, kirola, bizi-kalitatea eta prestakuntza: %35 .\nProiektuen artean, proiektu burua Euskadikoa dutenak honela banatzen dira: Gipuzkoa: 35, Bizkaia: 21 eta Araba: 7.\nKopuru horiek euskal eragileen artean Akitaniarekiko lankidetzak izan duen arrakastaren adierazgarriak dira eta horrek esaten digu Akitania-Euskadi Euroeskualdearen proiektuak etorkizuna ziurtatuta duela.\nAkitania-Euskadi Euroeskualdea fondoak laguntzak Kanpo Harremanetarako Idazkaritza Nagusia Berri honen iruzkinen RSSa\nMiguel Angel Crespo Ex-Mugaz Gaindiko Lankidetzarako ordezkaria


Etxarri 2012 + 1 ekimenaren adierazpenak | etxarri2012\n← Etxarri Aranazko Prentsaurreko herritarra ikusgai\nJoan zen urtarrilean Nafarroako foru legeak dioen moduan, Etxarri Aranatzen herri galdeketa bat bultzatu genuen. Udalean eskaria egin, beharrezkoak ziren sinadurak bildu eta Udalbatzak gehiengoz onartu zuen galdeketa eskariarekin aurrera egitea. Hurrengo pausoa Nafar Gobernuko presidentziaren esku uztea izan zen, honek Madridera (Ministroen Kontseilura) helarazi zezan. Nafar gobernuak beste galdeketa eskariekin egin izan duen moduan jokatu beharrean, hau da ministroen kontseilura bidali beharrean, gure eskaria Administrazio Auzitegiaren esku jarri du.\nNafar Gobernuak izandako jarreraren inguruan Etxarri 2012+1 ekimeneko kideok honako balorazio hau egiten dugu:\nNafar gobernuak trikimailu juridikoak baliatu ditu bere eginkizuna bete beharrean, hau da, herri galdeketa eskaria Madridera bideratu beharrean, ekimena bertan behera utzi eta ukatzeko. Agerian jarri dugu Barcinaren Gobernuak beldur diola demokraziari. Iritzia emateko garaian Gobernuak trabak jartzen dizkio bere herritarrei.\nGure ekimena bizilagunen ideien errespetuan oinarritzen bada ere, Nafar Gobernuak, herri galdeketak sortu dion ezin egonaren aurrean, gatazkaren bidea hautatu du. Nafar Gobernuak enfrentamentua bilatzen duen bitartean, Etxarri 2012+1 ekimenak herritarron arteko errespetua eta bizikidetza ditu helburu, herritarren hartuemanean eragina duten ekimen bateratzaileak aurrera eramanez. Horietako ekimenen artean kokatzen dugu herri galdeketa, iritzi ezberdinen topaleku natural modura.\nHerri hau, Euskal Herria, erabakitzeko eskubidearen inguruan martxan dago iada, eta Nafar Gobernuaren jarrera zein den ikusirik, ez du zentzurik gure indar eta denbora gatazka juridikoetan galtzea. Herritarrok borondate sendoa dugu etorkizunean zer izan nahi dugun erabakitzeko, dagoeneko prozesu geldi ezin baten aurrean gaude.\nGuzti honen aurrean Etxarri Aranazko Udal taldeekin (Nabai eta Bildurekin) izandako elkarlana eskertzeaz gain zera eskatu nahi diogu Etxarri Aranazko Udalari: Nafar Gobernuak hartu duen bidea baztertu dezala; gatazka juridiko antzuak saiestu ditzala horretarako eman behar diren pausoak emanaz. Bestetik, gurekin elkarlanean jarraitzeko prestutasuna izan dezala.\nAmaitzeko Nafar Gobernuari hau jakin arazi nahi diogu: galdeketa hau herri honek burutuko duela. Inolako zalantzarik egon ez dadin berriz diogu, galdeketa hau herri honek burutuko du. Guk erabakitzeko eskubidearen inguruan lanean jarraituko dugu. Gure herritarron aurrean herri galdeketa bultzatzeko konpromisoa hartu genuen, “Ados al zaude Etxarri Aranatz, Euskal Herriko udalerria izanda, Europako estatu independente berri baten parte izatearekin?” galderaren aurrean herriak bere iritzia eman zezan. Gure indarrak eta borondatea bide horretan jarri ditugu. Orain modu berriak jorratuko ditugu gure konpromisoa bete asmoz. Nafar Gobernuak jakin dezala eztabaida hau, iritzi guztien arteko errespetuan oinarriturik, saiest ezina dela.\nEtxarri Aranatzen, 2013ko irailaren 25a


Arkitektura talde lanen errealitatetik abiatuz. Arkitektura garaikidearen erronka berriak Euskal Herrian (IX) - Gaiak - Euskonews\n2013 / 12 / 11-25\nArkitektura talde lanen errealitatetik abiatuz. Arkitektura garaikidearen erronka berriak Euskal Herrian (IX)\nJosé Javier FERNÁNDEZ ALTUNA\nArkitektura lanbidea gero eta gehiago talde lana gisa ulertuko da, eta ez bakarrik arkitektoak taldeetan elkartuko direlako beraien lanak aurrera eramateko asmotan, baizik eta beste lanbide eta jakintza arloko profesionalen partehartzea ere gero eta beharrezkoagoa izango delako; orain arte partehartze hau gehienbat egituren kalkuloak egiten dituzten injenieroei mugatuta bazegoen ere, egun eta bereziki etorkizun batean arkitekturaren esparruan lanbide desberdinetako pertsonen elkarlana ezinbestekoa izango da. Eta gainera ziurrenik denborarekin partehartze hau zabaltzen joan da, gizartearen partehartzea gero eta beharrezkoagoa eta zuzenagoa ere izango baita, azken finean eraikinen erabiltzaileen iritzia oso garrantzitsua baita proiektua diseinatu eta aurrera eramateko orduan, Bilbon Mariaren Bihotzeko plazan (5+1 Estudioa) gertatu den bezala edota Pasaia Donibanen Erabilera Anitzeko eraikin berrian (Iñaki Begiristain eta Ane Andonegi). Azken finean, pelikulekin gertatzen den bezala non zuzendariaz gain talde zabal bat dago atzean lana egiten eta ondorioz pelikula on bat egiteko guztien partehartzea ezinbestekoa da, eraikinen kasuan ez da beti horrela gertatu eta gehienetan joera nagusia pertsona/sortzaile/egile bakar baten gainean erantzukizun osoa ipintzea izan da horrela gehienetan beste partehartzailen lana gutxietsituz.\nLana egiteko orduan testuinguru berri honek gure artean azken urtetan altxatu diren zenbait eraikinei honezkero eragina egin die. Hau horrela izanda, Euskal Herriko arkitektura garaikidearen erronka berriei eskainitako gure azterketa honen bederatzigarren hausnarketa honetan oraingoan hiru bidetik jorratzen eta sakontzen saiatuko gara honako izenburu hauek proposatuz gogoetarako: Arkitektura talde lanean ulertuta, Arkitektura eta beste lanbideak, eta Arkitektura eta gizartearen partehartzea.\nArkitektura talde lanean ulertuta\nArkitektura bezalako esparru batean izaeraz konplexua eta denborarekiko epe luzekoa dena, talde lanean aritzeko asmoa eta ohitura ez da berria, eta ondorioz iraganetik eraikinak talde lanaren emaitza izatea ohikoa izan da. Eta egia bada ere eraikin batean ideia edota traza nagusiak pertsona bakar batek formulatu ditzazkela, gero eraikin prozesua aurrera eramateko orduan eta bereziki bertan gertatzen diren moldaketetan erabakiak hartzerakoan egiletasuna gehienetan disolbatu egiten da. Baina egun egoera bestelakoa izaten ari da. Neurri batean krisi ekonomikoaren eraginez baina bestetik ere garai berrien ondorioz —teknologi berrien erabilpenari esker eta hauek lana partekatzeko eskaintzen dituzten balaibideak eta erreztasuna direla eta— egun arkitektura lanak talde lanean ulertzeko joera nagusitzen ari da. Adibide moduan, guk bertan aurreko zortzi artikuloetan Euskal Herriko arkitektura garaikidearen erronka berriei eskaini diegun hausnarketa hauetan aukeratu ditugun 63 eraikinetatik 19 bakarkako lanak diren neurrian —edota hobekiago esanda egiletasuna pertsona bakar batean biltzen den arabera— beste 44 eraikinetan berriz talde baten lana protagonismoa izan du. Ondorioz, datu hauek aztertuz argi dago elkar lana ez dela bakarrik krisiari aurre egiteko modu bat, adibidez, gastuak elkar banatzeko asmotan, baizik eta ezagutzak eta baliabideak partekatzeko giltzarria ere izan litekela erakutsi digu.\nAieteko Kultur Etxea, Donostia (Isuuru Estudioa).\nGure artean egun elkarlanaren adibide asko baditugu ere Donostiako Vaumm estudioa eta Bilboko ACXT estudioa adibide esanguratsuak eta adierazgarriak izango lirateke; bi kasutan lan talde zabalak izateaz gain egiletasuna saihestea lortu dutelako bereziki lehenengo kasuan. Beste adibide deigarria eta interesgarria Isuuru bulego gipuzkoarra izango litzateke, hauek beraien bulegoaz gain zuzenean beste bi bulegoekin elkarlanean aritzen baitira beraiek ere bi bulego hauetako partaideak izanik, bata Caflarquitectura izenekoa da eta Francisco Lacruz Abad arkitektoarekin batera eraiki dute, eta bestea LLSA bulegoa da Miriam Liskova eta Michal Sulo arkitektoekin batera sortua.\nAzken kasu honetan elkarlanak batetik beste asmo batzuk izan baditu ere —esperientzia partekatzeaz gain eremu berri eta desberdinetara pausoak emateko aukerak izateko asmoa ere somatzen da— bestetik ere argi geratzen da etorkizuna taldean eginiko lanean dagoela; berez, etorkizuna bakarkako egiletasuna pertsonalaren aukera egoten jarraituko badu ere, ziurrenik kasu hauek lan xumeen adibidetara mugatuko dira, edota zubiaren beste muturrean, arkitekto izarrak deitu izan diren adibidetara ere, errealitatea, gehiengoa bestelakoa izanik, etorkizuneko eraikin gehienak benetako talde lanaren emaitza izango baitira, erronka berrietan talde lanak eskaintzen duen ikuspegi aberastasuna beharrezkoa izango delako. Azken finean, etorkizuneko eraikinak neurri handi batean konplexuagoak eta aberatsagoak izango diren neurrian —bete beharko dituzten funtzioengatik, erabili beharko dituzten materialengatik edota txertatu beharko diren testuinguruarengatik— pertsona bakar batek erronka guzti hauek erantzuten saiatzea oso zaila izango du eta ondorioz beste pertsonen laguntza beharrezkoa izango da, elkarlanean proiektatu eta lan egiteko. Baina hala eta guztiz ere gure zortzi hausnarketetan aipatu ditugun erronka guztiei aurre egin ahal izateko ziurrenik ere lan talde hauetan arkitektoaz gain beste lanbidetako pertsonak aurkitu beharko ditugu.\nArkitektura eta beste lanbideak\nZalantzarik ez dago, eta kasu honetan ere esperientziak horrela erakutsi digu, egun eraikin on bat egiteko arkitektoek beste lanbidetako profesionalekin elkarlanean aritu behar dira. Gai honekiko ere iraganean adibide asko aurkitu ditzazkegu non proiektu eta eraikin askotan kasu gehienetan eraikinaren funtzioari lotuta beste lanbidetako sortzaileak hainbat eraikinen diseinuetan partehartu dute. Baina lankidetza hauek salbuespen batzuk kenduta oso puntualak izan dira, eta ziurrenik egoera berriak baldintzatuta lankidetza hau estuagoa izaten hasi beharko du, eta neurri batean orokorragoa orain arte aurreikusi ez diren beste lanbide batzuk prozesu konplexu eta aberats honetan partehartuz, integratuz. Orain arte ohikoenak izan badira ere zuzenbidea, injenieritza edota paisaiarekin harremanak dituzten lanbideak, etorkizun batean geografoak, soziologoak edota artistak, esate baterako, partehartze handiago bat izango dute —berez, honezkero, izaten ari dira—, eraikin lanak benetako talde lanen emaitzan bihurtuz. Baina egoera honek alderantzizko bidaia ere egin beharko du, era berean arkitektoak ere beste esparruetako lanetan partehartze zuzenago bat izan behar dutela argi dagolako, beraien esperientzia eta iritzia besteekin ere partekatuz.\nOrona IDeO-Innovation City, Hernani (Xabier Barrutieta, Eneko Goikoetxea, Javier de la Fuente y Santiago Perez).\nGure artean zorionez elkarlan mota honetan aurrerapauso esanguratsuak eman dituzten bulegoak asko ditugu eta aurreko adibideekin jarraituz arlo honetan ere Vaumm eta ACXT estudioak beraien proiektuetan beste disziplinetako profesionalak kontutan hartu dituztela argi dago, une honetan Donostiako GAZ bulegoak egin duen bezala ere hiri berean eraikitzen ari diren Musikene Euskal Herriko goi-mailako musika ikastegiaren egoitza berrian, edota Orona enpresak Hernanin altxatzen ari den eraikin multzo berrian bezala, bertan Oronaz gain Mondragon Unibertsitatea eta Ikerlan erakundeak ere partehartu baitute, hiruen artean eraikinak partekatuz eta ondorioz esperientzia, ezagutza, ikerkuntza eta zalantzarik gabe etorkizuneko garapena ere.\nAlde honetatik argi dago ere eraikinen partekatzea edota funtzio aniztasuna talde lanaren oinarrian egongo dela, eraikinak funtzioen, materialen eta testuinguruaren aldetik anitzagoak, aberatsagoak eta konplexuagoak izango diren neurrian elkar lana ezinbestekoa izango baita planteatuko diren erronkei aurre egiteko eta ondorioz arkitektoen ezagutza ez da nahikoa izango eta beste profesionalen lankidetza ezinbestekoa izango da. Azken finean, pauso hau emanez arkitektura bera bere lanbidea eta zehazki funtzioa gizartean birplanteatu beharko du eta ondorioz birpentsatu ere arkitekturak ez duela artelan baten gisa aritu behar errealitatetik at baizik eta gizartean txertatuta egon behar duela, gizakiarentzat eta gizartearentzat funtzio bat betez eta ondoren ahal izanez gero funtzio materiala eta zuzena gainditzen duen neurrian beste eremuak ere eta espresio bideak bilatuz, baina beti aurretik non eta norentzat lan egin behar duen argi izanik.\nArkitektura eta gizartearen partehartzea\nOndorioz, gizakia eta gizartearen partehartzea eraikina eta arkitekturarekiko handitu, zabaldu eta sakondu egin behar dela ere nahiko argi dago. Mendi baten tontorrean eta kristalezko kutxa itxi batean arkitektoek ez badute ere inoiz lana egiten, bestetik ere egia da askotan gizakia eta gizartearen beharrak eta nahiak arkitektoek ez dituztela guztiz edota osotasunez kontutan hartu. Horregatik, arkitektoen aldetik sentsibilitatea eta arreta aldatzeaz gain gizakia eta gizartearen kezkak kontutan hartuz, azken hauen parte hartzea ere proiektu edota eraikin baten prozesuan handiagoa izan behar du, eta ondorioz ahal den neurrian iritzia emateko aukera izan behar dute eta kontutan hartu behar da, Bilboko Mariaren Bihotza plazan gertatu den bezala (5+1 Estudioa) edota Pasaia Donibanen Erabilera Anitzeko eraikin berrian (Iñaki Begiristain eta Ane Andonegi). Bi kasu hauetan arkitektoek eraikinak egin aurretik eraikinekin batera egunerokotasunean bizi behar diren pertsonekin hitzegin baitute, hots, kontutan hartu dituzte beraien iradokizunak eta gero erabaki dute zeintzuk diren aproposenak proiektuetan txertatzeko eta horrela eraikin hobeago bat lortzeko.\nEz dugu ahaztu behar eraikinak bakarko edo taldeko egiletasuna badute ere hau eraikina amaituta eta gizartean gure hiri edo herrietako auzoetan txertatzen denean amaitu egiten dela, orduan jatorrizko egiletasuna galdu gabe eta momentuko jabetza ere ahaztu gabe, gizarteak ere jabetza hori partekatzen baitu, arkitektura bihurtu litezken eraikin horiek guztionak baitira, guztiok bizitzen baititugu eta beraien erabiltzaileak gara. Ondorioz, errealitateari ezin zaiola muzin egin argi dago eta arkitekturak errealitate horretarako lana egin behar duela ere bai, nahiz eta askotan arkitekturarekin gizarteak ez du harremana zuzena izaten, hots, gizarteak ez baititu zuzenean eraikinak eskatzen, baina erakunde publiko, elkarte edota enpresen bitartez gizakia bai dela eskatzaile nagusia eta hori arkitekturak ez du ahaztu behar, hau da, zeinentzat lan egiten duen, eskaintzailea bata edo bestea izanik.\nEl barrio es nuestro, Madril (Todo por la Praxis).\nFoto: CC BY - r2hox\nMadrilgo Palomeras Bajas auzoko bizilagun elkarteak Todo por la Praxis arkitekto eta artista kolektiboarekin batera argi utzi zuten bezala auzoan eraikitako monumentu xume eta sinple baten bitartez1 auzoa, herria eta hiria gizakienak dira eta arkitektura bere esanetara egon behar du prozesu eta errealitate hau guztien arteko elkar lanaren emaitza izanik.\n1 El barrio es nuestro izenburua daraman lana Madrilgo auzo honetan bertako bizilagun elkarteak azken lau hamarkadetan aurrera eraman duen borrokaren testigantza eta omenaldia izan nahi du, esaldi hau izan baita auzo elkarteko kidek gehienetan aldarrikatu duten leloa aurrez izan dituzten erakunde publiko eta pribatuen interesen aurrean. Ondorioz, Todo por la Praxis kolektiboari lan berri bat eskatu zitzaionean auzoan bertan kalean kokatuta dagoen estalperik gabeko Eskultura Museoan ipintzeko, arkitekto eta artistez osatutako lan talde honek auzokideen leloa lana bera izatea erabaki zuten eta materiala auzoko etxebizitzetan ohikoena, xumeena eta adierazgarrina izan dena aukeratu zuten, hots, adreilua. Lana printzipioz behin behineko partehartzea izateko pentsatuta bazegoen ere —zehazki hiru hilabetetarako— auzokideak lana behin betikoa izatea eta auzoan geratzea nahi izan dute.\nArkitektura garaikidearen erronka berriak Euskal Herrian: Sarrera eta aurkezpena\nErabilera anitzeko eraikuntzen aldeko apustua. Arkitektura garaikidearen erronka berriak Euskal Herrian (I)\nEraikuntza sistemen eta materialen inguruko hausnarketa. Arkitektura garaikidearen erronka berriak Euskal Herrian (II)\nArrazionalismo abstraktua eta minimalismoaren garaipena. Arkitektura garaikidearen erronka berriak Euskal Herrian (III)\nAdierazkortasuna eta komunikazio dimentsioa salbuespen. Arkitektura garaikidearen erronka berriak Euskal Herrian (IV)\nArkitektura jostun lana gisa ulertuta. Arkitektura garaikidearen erronka berriak Euskal Herrian (V)\nEskala txikiko arkitekturaren aldarrikapena. Arkitektura garaikidearen erronka berriak Euskal Herrian (VI)\nEraikuntza zaharrentzat erabilera berriak. Arkitektura garaikidearen erronka berriak Euskal Herrian (VII)\nEraikuntzen txertaketa testuinguru zabalean. Arkitektura garaikidearen erronka berriak Euskal Herrian (VIII)\nSarrerako argazkia: Erabilera anitzeko eraikina, Pasaia Donibane (Iñaki Begiristain eta Ane Andonegi)\n¿Qué hay de “tradicional” en la “tradición”?\nOlentzero: Aitzinako ohituretatik gaur egungo ospakizunetara\nControl y cultura en la empresa. Un cuaderno de viaje sobre la crítica del control cultural en las organizaciones


Bidegurutzean, mundu berrirantz | Iritzia | Berria\nBidegurutzean, mundu berrirantz\nMarkel Peñalba - Mondragon Unibertsitateko ikertzaile eta irakaslea\nKonfinamenduan zehar sarritan aipatzen zen sare sozial zein bideo (edo bideorik gabeko) deietan pandemiak pertsona hobeak izateko eta gizarte hobe eta justuago bat eraikitzeko balioko zuela. Konfinamendutik irten ginela bi hilabete pasatu diren honetan, ohartu gara pandemia bat bakarrik ez dela nahikoa. Kateak askatu orduko hartu du bakoitzak bere berezko joera, arraina uretara eta satorra lurpera. Ez nahiz tabernetara itzuli diren gazteez ari, bizi garen munduak dauzkan inertzia eta bizioez baizik: CO2 isuriak iazko maila gainditu izana, suspertze ekonomikoa ekologiaren aurretik jartzea, erregai fosilezko autoen salmenta laguntzea...\nBada, ordea, zerbait pandemia honek zeharo aldatu duena: bizi dugun momentuarekiko pertzepzioa. Izan ere, COVID-19 pandemiak eman digun irauliari esker ohartu gara bidegurutze batean gaudela eta bidegurutze horretan hartzen dugun bideak gure etorkizuna eta hurrengo bi edo hiru belaunaldirena erabat baldintzatuko duela. Are gehiago, pertzepzio horrekin batera gehiengo zabal batek ulertu du orain arteko bidean jarraitzeak (Business As Usual, BAU, deritzonak) hondamendi ekologikora, ekonomikora zein sozialera garamatzala ziztu bizian.\nEz da hau bidegurutze baten aurrean gauden lehen aldia. Azken hamarkadetan zientzialari, soziologo zein ekonomialari askok ohartarazi digute aspaldidanik goazela okerreko bidean. Aurrerago ere izango dira bidegurutze gehiago, baina, denbora askoan lehen aldiz, gauzak errotik aldatzeko aukera paregabea eskaintzen digu gaurko kontestu soziopolitikoak; BAUaren bidera bultzatzen gaituzten inertzia guztiak hautsi eta mundu berri baterako bidea hartzeko aukera, alegia.\nIzan ere, hondamendia saihesteko aldaketa baten beharraren pertzepzioa ez da herritar xumeen artean soilik zabaldu, munduko hainbat agintari ere uste berekoak dira. Hori dela eta, Europan aspaldi ikusi gabeko erantzun bateratu bat adostu du Europar Batasunak. Inbertsio publiko hutsez hornitutako plan bat. Beharrezko aldaketa guztiak gauzatzeko urriegia badirudi ere, etorkizun berri bat eraikitzen hasteko momentu ezin hobean datorrena.\nMundu berrirako bidean, ordea, Europako ezohiko finantzaketa izanda ere, etengabe izango ditugu krisiaren zein atzeraldiaren mamuak inguruan, eta horri aurre egiteko alternatiba bakarra gure ekonomiaren transformazio eta berregituratze sakona egitea da. Ekonomiaren maila ezberdin guztietara iritsiko den berregituratzea. Inor atzean utziko ez duena. Jasangarritasunean, bere zentzurik zabalenean, eta digitalizazioan oinarritua. Horrek esan nahi du gaur egun gure ekonomian pisu handia duten sektore batek baino gehiagok (autogintza sektore tradizionalak, sektore turistikoak edo hegazkingintzaren sektoreak, adibidez) birmoldaketa handia jasan beharko dutela. Are gehiago, sektore horietako batzuk desagertu ere egin beharko dute, ez baitira zbenetako garapen jasangarriarekin .\nMariana Mazzucato ekonomialari italiarrak dioenez, ezinbestekoa izango da inbertsio publiko hori estrategikoki koordinatzea eta sortu behar dugun mundu berriaren zerbitzura jartzea. Horrela, etorkizuneko erronkei aurre egiteko erresilientzia handiagoko egitura ekonomiko bat sortu ahal izango dugu, etengabeko berrikuntzan oinarritua eta kalitate handiagoko enplegu eta bizitza mailak ahalbidetuko dituena.\nBerregituratze ekonomiko hori bi ardatz nagusitan oinarritu beharko da. Alde batetik, sektore eta lanpostu berriak sor ditzaketen erronka zientifiko-teknologikoak izango ditugu: sistema energetikoa %100 berriztagarri bihurtzea, garraiobide eredu jasangarria eraikitzea, etorkizuneko hondamendi naturalei aurrea hartzeko planak diseinatzea edo gaixotasun ezberdinen (gizarte zaharkituago batean izango ditugunak) sendabideak topatzea. Hala ere, oso kontuan izan beharko da sektore berri horiek ezingo dutela desagertutako sektore zaharren lan kopurua mantendu. Ez, behintzat, bizi garen Lurraren mugak, gero eta gertuago ditugunak, gainditu gabe.\nBeraz, berregituratzearen bigarren ardatza aldaketa sozialena izan beharko da. Beharrezkoa izango da lanaren banaketa orekatuago bat egitea, lanordu gutxiagoko lanpostu gehiago sortuz; ekonomiaren garapena neurtzeko barne produktu gordinari alternatiba bat bilatzea eta fiskalitate paktu berriak sortzea.\nBerregituratze horretan, Jeremy Rifkin soziologoak glokalizazio deitzen dion aroaren atarian gaude. Mundu globalizatuko konexio globalak erabat desegin gabe, ekonomia lokalago batean oinarrituko den gizartea sortu beharko dugu. Gutxiago kontsumituko duen gizartea. Erritmo txikiagoan eta era sinpleagoan biziko den gizartea.\nBidegurutzeetan, bidea oso ondo ezagutu ezean, ziurgabetasunak eta ezezaguna den etorkizunak ezinegona sortzen digu. Ezinbestekoa da, beraz, denok, ez agintariak bakarrik, etorkizun berri hori imajinatzen hastea, utopia berriak marrazten hastea. Izan ere, utopiek ez dute gauzak egikaritzeko balio, baina bidea erakusten digute. Eta bidegurutzeetan bide zuzena zein den jakitea da garrantzitsuena.


Aza 8, 2018\tNork:\tLea-Artibai eta Mutrikuko Hitza\t-\nNire biharrean hartu dudan esperientziak erakutsi dit lehen hamar edo hamabost urteak behar direla heldutasun profesionalarena iristeko, eta Lea-Artibai eta Mutrikuko HITZAren ibilbideak horixe bera frogatu du. Heldutasun erabatekora iritsi da zuen bailaran dagoen erreferentzia informatibo nagusia.\nOrduko egunkari nazionalak herrietako informazioa jorratzeko pairatzen zuen ezintasun kronikoari buelta emateko, erantzun egoki bat eskaintzeko, abiatu ziren bat bestearen atzetik HITZA proiektuak eta produktuak. Iritsi zitzaion garaia Lea-Artibai eta Mutrikuri, eta bertakoen erantzuna ezin hobea izan zen. «Noiz edukiko dugu gurean beste bailara batzuetan daukaten egunkari lokala?», zen behin eta berriro eskualde horretako eragileek egiten ziguten galdera. Eta galdera hari erantzun egokia eman behar genion denok, galdetzaileek eta galdekatuek.\nJaiotza guztiak dira konplikatuak, nahiz eta aurrekoen eskarmentua eduki. Dena zen berria, bertigoa zegoen proiektuak, eragina edukitzekotan, hartu beharko zuen tamainagatik… Baina, hasierako urduritasun logikoak gaindituta, duela hamabost urte herritar askoren ilusioaren indarrarekin eta konpromisoarekin jaio zen Lea-Artibai eta Mutrikuko HITZA. Badakigu orain zer den eskualdeko informazioa HITZA dagoelako, baina nolakoa izango zatekeen basamortu informatibo lokala HITZA egon ez balitz.\nHamabost urteotako ibilbidea aztertzeko orduan, galde diezaiogun gure buruari zenbatean lagundu duen Hitzak bailara honen gizarte garapenean, zenbat errealitate azaleratu dituen bestela inoiz argia ikusiko ez zutenak, zenbat lagundu duen herritarren konpaktazioan, elkar ezagutzan, herrien konfigurazioan, euskararen eta euskal kulturaren sustapenean, ahotsik gabeko zenbati eman dion ahotsa…\nJende askoren biharraren emaitza izan da HITZA hamabost urteotan, sortzaileak, babesleak, harpidedunak, iragarki erosleak… denak ezinbestekoak, baina bereziki bere onena emanez zure esku irakurle egunero kalitateko produktua jarri duten langileen ahalegina txalotu nahi dut, garai batekoena eta oraingoena.\nZorionak Lea-Artibai eta Mutrikuko HITZA, eta beste horrenbeste osasuntsu bete ditzazula!!!\nHITZAren 15. URTEURRENARI LOTUTAKO EDUKIAK:\nLarraitz Ibaibarriaga Etxaburu (HITZAren zuzendaria)\nMaddi Ibaibarriaga Zubikarai (HITZAko kolaboratzailea eta langile ohia)\n11BARRI diseinu eta komunikazio enpresaren helburuak\nHarpidetzak sendotzen jarraitzeko apustua\nHITZAren webguneko erabiltzaileen bilakaera (datuak)\nArgazki zaharren galeria\nHITZAren eragile eta babesleak\nEneko Arrate Sololuze (bertsolaria)\nNahia Quincoces (kirolaria)\nJavier Urizar (jubilatua)\nAitziber Mendizabal (Aulestiko emakume taldeko kidea)\nMaddi Ibaibarriaga Zubikarai: ‘Azaleko bizitzak’\nMaddi Ibaibarriaga Zubikarai: ‘Konta ...\nNork: Lea-Artibai eta Mutrikuko Hitza - Aza 8, 2018\nIdoia Zengotitabengoa Laka: ‘Elegia ...\nNork: Lea-Artibai eta Mutrikuko Hitza - Aza 1, 2018\nMaddi Ibaibarriaga Zubikarai: ‘Azale ...\nNork: Lea-Artibai eta Mutrikuko Hitza - Urr 18, 2018


Francisco Castro: «Melengakerietatik ihes egin nahi nuen» | Kultura | Berria\nNoiz sortua: 2018-10-07 00:30:00\nFrancisco Castro. Idazlea eta editorea\n«Melengakerietatik ihes egin nahi nuen»\nAma alzheimerraren lehen sintomak agertzen hasi zenean, haur literaturako lehen liburua idazteari ekin zion. Arrakasta itzela lortu du lanak. 'Sinbad deitzen zidan' euskaraz plazaratu berri du Alberdaniak.\nFrancisco Castro (Vigo, Galizia, 1966) Euskal Herrian izan da Alberdaniak plazaratu berri dion Sinbad deitzen zidan (Chamádeme Simbad, 2009) liburua aurkezten. Ibilbide berezia egin du liburu horrek plazaratu zuenetik. Berezitasun horren norainokoa ondo ezagutzen du Castrok, Galaxia argitaletxeko zuzendaria ere badelako, idazle izateaz gain.\nZure Sinbad deitzen zidan-en trama alzheimerrak jotako aitona bat ardatz hartuta matazatzen da. Irakurle gaztetxoentzako liburua da, baina ez diozu muzin egiten gaitzari buruz argi hitz egiteari.\nJakina. Umeak txikiak dira, ez idiotak. Azken 15-20 urteotan, melengakeria bolada batek jota gaude, haurrentzako testuetatik minarekin, heriotzarekin eta desoroso sentiarazten gaituzten bizitzako beste hainbat arlorekin zerikusia daukan guztia ezabatzeraino. Fina Casalderrey idazleak eta biok O neno can [Mutiko-zakurra, 2013] narrazio liburua argitaratu genuenean, haur prostituzioari buruz eta 40 urteko gizonekin ezkontzera behartzen dituzten neskatilei buruz hitz egiten genuen, besteak beste. Hainbat irakaslerekin kontrastatu genuen gure asmoa, eta denek esan ziguten ezetz, ezin genuela halakoetaz hitz egin. Bada, zazpigarren edizioarekin dago oraintxe, eta IBBY zerrendan sartu zen 2013an, urritasuna duten umeentzako atalean. Melengakerietatik eta jatorrismotik ihes egin nahi nuen Sinbadekin ere.\nDuela hilabete eskas argitaratu duzu gazteentzako nobela bat, Iridium, eta hor ere urritasun fisikoaz mintzo zara, eta nerabezaroaz, eta sexuaz.\nGurpil aulkian dagoen batek guk ditugun desioak ez dituela sinetsi ohi dugu, eta ez da egia. Edozertaz hitz egin daiteke nerabe zein haurrekin. Ikuspustuan eta kontaeran dago gakoa.\nSinbad deitzen zidan-en, bada, 10 urteko haur baten ikuspegia aukeratu zenuen. Zer esango zenuke kontaerari buruz?\nLiburu samurra da, pasarte oso komikoak dituena. Liburuko une komikoenak eta absurdoenak, baina, ez dira sortzen alzheimerrak jotako aitonarekin, ustez arrazionalena den protagonistaren aitarekin baizik.\nSokratesen garaitik gaurdaino, pertsonak animalia arrazionalak garela sinetsarazi digute, baina animalia emozionalak gara. Alzheimerrarekin erabat ikusten da hori: pertsona gisa, memoria kentzen dizu, eta, guztia galtzen duzunean, musu baten eta besarkada baten emozioa geratzen zaizu. Halaxe gertatu zitzaion gure amari ere.\nZuen ama alzheimerrak jo zuen, eta zuk gaitz horri buruz idatzi zenuen. Helduentzako idazten aritua zinen ordura arte, eta irakurle gaztetxoentzako lehen lana sortu zenuen.\nBai. Hau idatzi nuenean, 11 urte zituen gure seme zaharrenak, eta nire ama alzheimerraren lehen sintomak agertzen hasia zen. Uste dut liburu honen bertute nagusia dela 10-11 urteko haur baten ikuspegitik begiratzea gaiari. Helduok, nik neuk, gaitzak sortuko dituen arazoak eta lanak ikusten ditugu. Umeek ez dute hori ikusten. Ikusten dutena da beraiek maite duten horrek ez dituela jada ezagutzen.\nHaur protagonistak kontatzen duena maitasun istorio bat da, gauza guztien gainetik.\nBaldintzarik gabeko maitasun istorio bat da, bai. Uste dut nire liburu denak direla maitasun istorioak. Liburu hau idazten hasi nintzenean, nekien gauza bakarra zen haur bat izango zela narratzailea, helduok ez bezala gaitasuna daukatelako mutur-joka ibili diren horrekin lagun ibiltzeko. Araztasun hori behar nuen. Paulok bakarrik ikusten baitu benetan inportantea den gauza bakarra: aitona zaindu behar dela. Haurra da heldu bakarra, finean. 10 urteko umeak eramaten ditu ustezko helduak behar den tokira.\nZenbateraino izan zen liburu hau terapeurikoa zuretzat?\nErabat. Idatzi ditudan lan guztien ideia piztu duten mementoak gogoan dauzkat. Liburu hau da salbuespen bakarra. Ez zen txinparta batetik sortu, neure zauri batetik baizik, eta zauri hori kauterizatzeko balio izan dit. Hiru hilabetean idatzi nuen. Barru-barrutik atera zitzaidan, pentsatu ere egin gabe ia. Poz gehien eman didan lana da. Jende askorenganaino heldu da.\nIa hamar urte dira argitaratu zenuela, eta oraindik ari da bidea egiten.\nBai. Hamazazpi liburu argitaratu ditut jada, eta [Espainiako] Estatuko hizkuntza guztietara itzuli didaten lehena da. Ilusio handia egiten dit. Euskaraz oraintxe hasi du bere bidea, eta Galizian urtero saltzen da ondo. Brasileraino ere heldu da. Luzerako dauka.\nAle asko saldu dituzu. Ohikoa al da galegozko liburu baten ia 45.000 ale saltzea?\nEz, baina kopuru hori ulertezina da konplize sare bat aipatu gabe. Irakasleak dira konplize horiek. Liburuari kalitatezko deritzote, eta baita erabilgarri ere, haur askok baitauka alzheimerrak jotako norbait inguruan.\nIdazlea izateaz gain, Galaxia argitaletxeko zuzendaria ere bazara. Nola uztartzen dituzu bi lanak?\nMahaiaren bi aldeetan nago, eta bitasun horretan bizitzea lortzen dut. Hala ere, larritu egiten naiz oraindik ere norbaiti esan behar diodanean bere lana ez dugula argitaratuko. Eta, nire kalkuluen arabera, jasotzen ditugun lanen %85 ez ditugu argitaratzen.\nHamar urte daramatzat editore lanetan. Ordura arte irakaslea eta idazlea nintzen. Orain, editorea eta idazlea naiz. Editore lana onartu nuenean, neure buruari agindu nion idazten segitzea.\nEta nola dago gaur egun letra galegoen sistema?\nOso osasuntsu, indartsu. Idazle oso onak ditugu, genero eta adin guztietan. Nazioarteko onespena ere badugu. Ez daukagu, baina, maila bereko herri sarea eta administrazioa. Galizian, biztanleen %98k ulertzen dute galegoa, baina, duela bi urtetik hona, galego hiztunak ez gara populazioaren erdira iristen. Nola egiten ote dute lo lasai Xuntako arduradunek? Irakurketaren aldeko laguntzak ezerezean utzi dituzte, besteak beste. Eta gure ofizioak ez dauka zentzurik irakurlerik gabe.\nAdministrazioak galegoak babesteko itxurak egiten ditu, baina XV. mendetik abian dagoen desprestigioaren sokatik tiraka ari dira. Garai batean, galego hiztuna herrixkakoa izatearekin lotzen zen, herrixketan eutsi zitzaiolako hizkuntzari Francoren urteetan. Orain, galego hiztuna izatea eta norbere umeak galegoz heztea irakasle izatearekin edota BNGkoa izatearekin lotzen dute. Ez dute lotzen pertsona arrunt izatearekin. Administrazio konplize bat behar dugu hori iraultzeko. Gure hizkuntza eta kultura sustatzea besterik ez diogu eskatzen.\nGalaxia argitaletxea ere osasuntsu al dago? Erraldoia da Galiziako gainerakoen ondoan.\nAurten 103 nobedade argitaratuko ditugu guztira, genero eta estilo guztietan. Hizkuntza handiek daukatena galegoz ere behar dugu. Galegoz dena da beharrezko. Guk guri dagokiguna egingo dugu: liburu onak idatzi eta argitaratu. Administrazioek ere egin dezatela dagokiena.\n'Mandla' eta Maphotho


Oraindik badaude sarrerak Jon Gurrutxagaren eta Urbil Artolaren ostiraleko kontzerturako - Orioko Udala\nOraindik badaude sarrerak Jon Gurrutxagaren eta Urbil Artolaren ostiraleko kontzerturako\nAlbisteak Martxoak 24, 2021\nJon Gurrtxaga eta Urbil Artola musikariek kontzertua emango dute Orion martxoaren 26an, ostiralarekin, «Kateak» diskoa aurkezteko. Ekitaldia 19:00etan izango da, Arraunetxeko aretoan.\nKontzertua urtarrilaren 29an egitekoa zen, baina bertan behera geratu zen Orioko pandemia-egoerak okerrera egin zuenean, Udalak bere instalazio guztiak ixtea erabaki baitzuen.\nKontzerturako sarrerak aldez aurretik erosi behar dira, 2 euro ordainduta, eta interesatuek oraindik badaukate erosteko aukera kultur etxera joanda.\nGaztelupeko Hotsak diskoetxeak argitaratu du «Kateak» diskoa. Gospela, bluesa, folka eta pop-rockaren eragina modu oso pertsonalean azaleratu du Gurrutxagak lan berrian eta, zuzeneko emanaldietan, Urbil Artolarekin batera ari da jotzen.


10 egun jarraian positibo berririk gabe Eibarren - etakitto.eus\n10 egun jarraian positibo berririk gabe Eibarren\nETA KITTO 2020, Eka 23\nGaur Osasun Sailak argitaratu duen txostenaren arabera, PCR bidez atzemandako koronabirus kasuak 8 izan dira EAEn, atzo baino bat gehiago. Lurraldeka, 1 Araban, 3 Bizkaian eta 4 Gipuzkoan. Gipuzkoari dagokionez, Hondarrian, Ordizian, Orion eta Pasaian atzeman dituzte positibo berriak, kasu bakarra herri bakoitzean. Araban, Gasteizen; eta Bizkaian bi kasu Bilbon eta bakarra Lekeition.\nCOVID19-ak Eibarren izan duen eboluzioari begiratzen badiogu, 216 dira metatutako edo pilatutako positiboak, eta azken hamar egunetan ez da kasu berririk atzeman (azkena ekainaren 12koa da). Eskualdeko ospitalei dagokienez, Eibarkoan 4 gaixo daude ingresatuta, eta Mendaron bat ere ez.\nGaur gaurkoz, RO indizea 0,92 da Araba, Bizkai eta Gipuzkoan.\nGuztira 1.605 hildako eragin ditu EAEn COVID19ak. Atzo hildako bat gehiago egon zen. Horrez gain, COVID diren edo izan diren 10 pertsona daude ZIUn, aldaketarik gabe. Atzo 3.329 proba egin ziren guztira (2.899 PCR eta 430 test azkar).\n« Altuna III-Imaz eta Ezkurdia-Aranguren nor baino nor bihar Astelenan [ARGAZKIAK+BIDEOAK] Inoizko Sanjuanik berezienak ospatzen hasi gara »


Txikipedia:Grabitate - Wikipedia, entziklopedia askea.\nPlanetek grabitazioari esker jarraitzen dute orbitan.\nGrabitatea objektuen artean sortzen den indar bat da, objektu horiek elkarrengana erakartzen dituena. Espazioan dauden objektu guztiek (eguzkiek, planetek, etab.) beste objektu batzuk erakartzen dituzte grabitate-indarraren eraginez.\nHori gertatzen da, adibidez, Lurraren eta Eguzkiaren artean, edota, lurrak erakarrita, zuhaitzetik lurrera erortzen diren sagarrekin; grabitateak halako indar batez erakartzen ditu objektu guztiak lurraren erdialderantz; horregatik erortzen dira, halako pisua dutelako.\nEspazioan, berriz, zeruko gorputzen (planeta, ilargi, satelite, kometa eta abarren) orbitak existitzen dira grabitatearen ondorioz. Hau da, Eguzkia gure planetatik milioika kilometrora egon arren, Lurra eta eguzki sistemako beste planeta eta objektuak erakarri egiten ditu eta horregatik haren jiran mugitzen dira; bestela, espazioan libreki mugituko lirateke, lerro zuzenean. Bestetik, planetak ez dira Eguzkirantz erortzen, abiadura handiz mugitzen direlako beren orbitetan.\nGauza berbera gertatzen da Lurraren eta Ilargiaren artean: Ilargia gure planetaren inguruan jiraka ibiltzen da Lurraren grabitate-indarrak erakartzen duelako.\nGizakiak espaziora bidalitako espaziontzi eta satelite artifizialek ere antzera bidaiatzen dute Lurraren inguruan: grabitateak mantentzen ditu orbitan, eta haien abiaduragatik ez dira berriz erortzen lurrera.\nNewtonen grabitate-legea[aldatu | aldatu iturburu kodea]\nAirerik ez balego, zer esango zenuke erortzen dela azkarrago, mailu bat edo luma bat? Ziur? Begiratu beheko bideoa eta zuk zeuk ikusi.\nEta pentsatzen ari bazara Ilargian daudelako erortzen direla horrela... ez da horrela. Airerik gabe Lurrean ere abiadura berean erortzen dira mailua eta luma.\nIsaac Newton zientzialari britainiar bat izan zen, 1643an jaioa. Bera izan zen grabitateari buruzko teoria bat sortu zuen lehena. Esaten dutenez, sagar bat zuhaitzetik erortzen ikustean bururatu zitzaion teoria.\nHona hemen Newtonen teoriaren printzipioak:\nObjektu bat zenbat eta handiagoa izan, orduan eta gehiago erakarriko ditu beste objektuak. Adibidez, Eguzkiak masa oso handia duenez, Lurrak baino grabitate indar handiagoa du, Lurrak masa txikiagoa baitu. Hauts izpi batek ere badu grabitate-indarra, baina oso txikia, noski.\nObjektuak elkarrengandik zenbat eta urrutiago egon, orduan eta gutxiago erakarriko dute elkar.\nObjektu batek grabitateari esker lortzen duen abiadurak ez du objektuaren masarekin (zamarekin) zerikusirik.\nImanen artean gertatzen den erakarpen-indarra desberdina da, eta magnetismoa du izena.\nPisua berdina al da beti?[aldatu | aldatu iturburu kodea]\nGrabitatea ez da bakarrik halako objektu baten pisuaren araberakoa, baina baita objektu hori dagoen lekuaren araberakoa ere. Alegia, astronauta bat indar gehiagorekin erakartzen du Lurrak Ilargiak baino; hori hala da Lurraren grabitate-erakarpena ilargiarena baino askoz indartsuagoa delako, eta hori lurra ilargia baino askoz astunagoa delako gertatzen da. Zehazki, Lurraren erakarpen-indarra Ilargiarena baino sei aldiz handiagoa da gutxi gorabehera. Horren ondorioz, astronauta batek 60 kilo pisatzen badu Lurrean, Ilargian 10 kg besterik ez du pisatzen, nahiz eta haren masa berdina izan leku batean eta bestean. Horregatik, Ilargian ibili diren astronautek oso jauzi edo salto handiak egiten zituzten, oso poliki gainera.\nOrriaren azken aldaketa: 19 otsaila 2021, 14:26.


Larraul - Gipuzkoako Eskola Txikiak eskola, herri eta auzo txikiak bizirik! - Gipuzkoako Eskola Txikiak\nEKAINEKO IRUDIEKIN BAGOAZ OPORRETARA!\nOsteguna, 23 Ekaina 2022\nEkaineko irudi eta bideo muntai honekin amaiera emango diogu ikasturteari. Datorren ikasturtean, inoiz baino gehiago, Larraulgo Herri Eskola!!! Ondo pasa udako oporrak, gozatu eta goxatu!\nHortxe ikasleek Zuhatzako irlara egindako irteeraren argazkiak! A ze gozatua!\nAgur maiatzari, egin irri ekainari!\nAsteazkena, 01 Ekaina 2022\nMaiatzeko argazki eta bideo muntaiarekin ikasturteko azken hilabeteari ilusioz ekin diogu. Gertu da ikasturte bukaera!\nApirila amaitzear den honetan, hortxe hainbat bideo eta argazki.\nHunkigarria! Ilusioz gainezka egin dugu Larraulgo Herri Eskolari zegokion kilometroa. Ikasle, guraso zein irakasle euskarak elkarturik!\nAsteartea, 29 Martxoa 2022\nMartxoa ere konturatzerako joan zaigu eskolan. Hilabete ederra izan da! Hona hemen gure irudiz osatutako bideoa zuentzat ikusgai. Guk adina gozatuko duzuelakoan...AURRERA!\nGuest\t— Olatz\nZorionekoak gu horrelako Unibertsitate ederra Larraulen izateagatik!\nAsteazkena, 30 Martxoa 2022 20:27\nURTARRILA LARRAULGO HERRI ESKOLAN\n2022an ere jolas eta lan, lengoia anitz aukeran. GOZATU BIDEOAREKIN!\nMatrikulazio kanpaina, urtarrilaren 17tik 28ra. Pozgarria da guretzat matrikulazio kanpaina abiatzea, DATORREN IKASTURTEAN ESKOLA BAIKARA!!! LARRAULGO HERRI ESKOLA\nURRIKO LABURPEN BIDEOA\nAsteartea, 02 Azaroa 2021\nUrria ere ederki joan da. Hona hemen laburpen bideoa.\n2020-2021 IKASTURTE ZORAGARRIARI AGUR ESATEKO GARAIA IRITSI DA LARRAULGO ESKOLAN.\nLarraulgo eskolan, 2020-2021 ikasturtea aldapatsua eta zaila aurreikusten genuen arren, primerako kurtsoa izan dela goraipatu behar dugu. Guztion arteko elkar lana, egoera bakoitzari erantzun zunena ematen jakin eta ikasleen lan ezin hobeari esker, ahaztuko ez dugun ikasturte bat bizitu dugu. Ikasturte honetan irriak, laguntasunak e...\nJoan den astea nahiko berezia izan zen Larraulgo eskolan. Ekintza desberdinak izan genituen gurean eta bertara etorri zirenekin gozatu eta ikasteko aukera izan genuen. Hip-hop klaseak izan zituzten gorputzaldiko saioetan, familiak ere bertaratu ziren beraien txikitako jolas tradizionalak ikasleei erakustera eta primeran pasa genuen. Aranzadiko...\nBigarren hiruhilekoari amaiera emateko primerako astea pasa dugu Larraulgo eskolan. Asteasura mendi irteera egin dugu, bideaz eta eguraldiaz gozatuz. Errealekoen autobusaren bixita ere izan dugu gurean, zorte on mutilak! Eta azken eguna borobiltzeko, jolasak eta bertso saioa izan ditugu. Primeran pasa dugu guztiok elkarrekin. Ondo pa...\nLarraulgo eskolako ikasleek 2021 ikasturtea kolorez betetzeko asmotan hasi dute. Honen islada, hiruhileko honetan sormenari hegoak emanez sorturiko artelan anitz eta zoragarriak. Aupa zuek jarraitu bidea kolorez eta ametsez betetzen!\nEGUBERRI ON DENEI!\nLarraulgo ikasleek gabon bertso zoragarri bat sortu dute. Beraiek esan moduan: - Agur urte beltz honi eta datorrela kolorea! Eguberri on denei!\nTRIPAKADA DESFILE ETA MOZORRO FESTA IZAN DUGU duatloi Guraso elkartea igela kutxa kontalari ipuina HAMAIKETAKOA tomatea BALEA bolondres olentzero LAGUNTXO inauteria platanoa mari san sebastian Txirrita GABONAK GIZON natura porrotx danbor amaia osteguna futbol oporrak saskia GELAK Introduzca el texto aquí didaktikoa ukendua ingurunea intsektua abenturak neska TXITAK INKUBADORAN from angiozar eskola on Vimeo. ELURRA murala sindromea proiektua hiruhilekoa zozketa euskara BERDINTASUNA altxorra pirritx gona down urtebetetzea txistorra bisita AGENDA familia lorez ipuin EURIA bixita basoa gorria ekitaldi munduko JANARIA GAUR GOIZEAN OSTEGUN GIZENA OSPATU DUGU ESKOLAN #ESKOLA FESTA unitate esperimentu KORRIKA proiektu Danio gonbidatu 21 ENTSALADA AMANCAY txokolatea BIKAINA ARGAZKIAK imanol Elkarrizketak sariduna bideo xumea festa klipa oilasko programa zelai europa ikasleak hirutxulo martxoa klima IBAIA NEURKETA SOKATIRA MUSIKARIA eguraldi #irteera JANA liburu marrazoak PAILAZOAK ilusio ipuinak inurria katu MOZORROA yogurra PROIEKTUAK Martxoak 8 tailerra EZ DA TXISTORRARIK FALTA IZAN !!! HEMEN ARGAZKI BILDUMAREN AURRERAPENA.ONDO PASA IÑAUTERIETAN !!!! egunerokoa baserria batidoa errezeta aste santua antzerkia ageda SUKALDEA KIROL zapaburu tresneria eguraldia KRISTINAENEA lana JAIA JOLASA udaberria igeriketa Musika PETER PAN zuhaitz eskola sukaldaritza GOZATU txangoa zientzia COOKING etxea MUTIL topaketa Igeldo tanborrada Ereñotzu aldaketa barria irudia irteera ikastaroa Ostadar txandaka ZABORRA txiki Imanol Mercero AKURIUM ereñotzu kontaketa bizipenak arotzenea hiriburu zaindu planeta santa AZTERTZEN koloreak science GAZTAINA NAHIKOA DANTZA mad paseotxoa TOLOSA IBILBIDEA hitzkuntza artoa eguna adin koplak EMAKUMEA liga HaurHezkuntza TOPAKETAK bidaia nazioarteko bizirik baratza grabazioa GAZTAÑAGA altxorraren kutxa bizimodua eskea liburua AUTOBUSA UDALETXEA park ingelera


Keta Babyautok hasi berri den denboraldiko lehen garaipena lortu du Idiazabalen aurka . diariovasco.com\nKeta Babyautok hasi berri den denboraldiko lehen garaipena lortu du Idiazabalen aurka\nKeta Babyoauto. Etxeko lehen partidan taldeak argazkia atera zuen Mendibeltz futbol zelaian. / AMAXKAR\n2-1 irabazi zuen larunbatean Mendibeltz futbol zelaian Getariako Ketak Gorengoen Mailako etxeko lehen partidan\nBigarren jardunaldian iritsi dira lehen hiru puntuak getariarrentzat Gorengoen Mailan. Liga kanpoan hasi zuten joan den asteburuan eta partida ona egin arren punturik gabe itzuli ziren orduan. Larunbatean, berriz, 2-1 gailendu zen Getariako Keta Babyauto Idiazabalen aurka etxeko lehen partidan eta itxura oso ona emanaz gainera Mendibeltz futbol zelaian.\nPartida ezin hobeto hasi zen getariarrentzat. Erritmo altuan hasi zuten norgehiagoka Ketakoek eta berehala ekin zioten aukerak sor-tzeari. Horrela, 5. minutuan, Ander Lazkanok eskuin aldetik egindako jokaldi bikain bati esker 1-0 jarri ziren aurretik markagailuan. Idiazabal taldea lekua hartu ezinik zebilen eta ez zuen arriskurik sortzen Julen Azpeitiaren atean. Lehen zatia dominatu ostean eta atsedenaldira iritsi baino lehen, Jon Barreirosek egin zuen bigarrena buruz korner batean.\nPartida guztiz kontrolpean zuten getariarrek eta bigarrenak ere an-tzeko itxura izan buen azken minutuetara iritsi arte. Izan ere, bost minuturen faltan, epaileak penaltia adierazi buen Idiazabalen alde eta aldea murriztea lortu zuten bisitariak kezka sortuz. Azken minutuak luze egin zitzaizkion Txema Rauleaga eta Iñaki Azpitarteren mutilei. Baina emaitza bere horretan geratu zen. Datorren asteburuan, Intxurreri egingo diote bisita.\nJubenilek ere denboraldiko lehen puntua atera zuten Iraetan. Lehen partida galdu ostean, Zarautzen aurka 0-0 berdindu zuten. Datorren astean, Amara Berri B taldeari egingo diote bisita.


Canton Fair Udazkeneko Nazioarteko Pabilioia - 1. fasea (2020 urriaren 15-19)\nCanton Fair Udazkeneko Nazioarteko Pabiloia - 1 fasea\n101st saioa hasi zenetik, Canton Fair azokak inportazio erakusketa gunea sortu du, modu bakarrean esportazio plataformatik bi norabideko nazioarteko merkataritzako plataforma bihurtu da, inportazioa eta esportazioa konbinatuz. Inportazio erakusketarako gunea sortu zenetik, 2007 enpresak baino gehiago lagundu du 10,000 herrialde eta eskualde baino gehiago Txinako merkatua arakatzeko.\nKanton Azokaren Nazioarteko Faktoria 1 fasearen kategoria\n9.3 aretoa, B eremua\n5.2 aretoa, A eremua\nOrdenagailu periferikoak: Inprimagailuak, Diskoak, CDak, Zintak, Eskanerrak, Webcamak, CD idazleak, UPS eta beste Periferiko batzuk.\n+ - Makineria Ekipamenduak Egin klik kolapsoan\nJungho 11 hilabete 18 egun\nAsiako inportazio eta esportazioen erakusketa handiena eta osagarria da. Egun gutxi batzuetan erosketa amaitu dut, hau oso erabilgarria da nire negoziorako. Hornitzailearekin harremanetan jarri naiz eska bat egiteko


Seigarrena, ezaguna | Kirola | Berria\nDuela bi aste, Tolosaldeak irabazi zuen estropada Pasaiako eremuan. JUAN CARLOS RUIZ / FOKU Tamaina handiagoan ikusi\nBadoa aurrera ETE liga ere, lehen aldi honetan. Emakumezko arraunlariek seigarren jardunaldia izango dute jokoan gaur. Duela bi aste izan ziren leku berean aritu beharko dute arraunean, Errenteriako Bandera jokoan izan zuten leku bera baita gaurkoa ere: Pasaiako eremua, erlojuaren aurkakoa, Pasai Donibane eta Pasai San Pedro artean geratzen dena. Zati bat badian izango da, eta bestea, itsasoan (17:30).\nEremu jatorra da: ikusteko ona, eta arraunean egiteko ere zintzoa, are gehiago gaurko baldintza onetan. Gainera, erlojuaren aurka denez, taldeak baldintza bertsuetan ibiliko dira. Duela bi asteko estropada hartan jarri behar dira begiak ezinbestean. Ez dago erreferentzia jatorragorik gaurkoari buruzko datuak aurkitzeko. Tolosaldea izan zen azkarrena uztailaren 22ko estropada hartan; Taldeak abiatutako proiektu berri honen lehen bandera irabazi zuen. Aldez aurretik ikusita, ezustea izan zen, beste talde batzuk baitziren faboritoak. Baina tolosarrak gai izan ziren ligan aurretik dauzkaten Donostiarra, Deustu eta Hibaika gainditzeko.\nOso alde estuak izan ziren, erlojupeko ia guztietan gertatzen den bezala. Deustuk eta Hibaikak segundo eskas galdu zuten garailearen aldean, eta Donostiarra laura geratu zen. Gaur ere antzeko kontuak izango dira ziurrenik, baina agian beste urrenkera batean.\nKontua estu baitago ETE liga honetan. Bost estropada jokatu eta gero, Donostiarra doa buruan, hiru estropada irabazita. Bada bitxikeria txiki bat, gainera, donostiarren orain arteko garaipenetan. Izan ere, ligako estropada bakoitietan lortu dute bandera astintzea: aurrenekoan, hirugarrengoan eta bosgarrengoan. Logika horrek segida badu, gaur ez zaio tokatzen irabaztea. Baina horiek kontuak baino ez dira. Gaurkoa gaur da, eta orain eta Pasaian onena denak irabaziko du, ez estatitistikek zehazten dutena, zehatzak izan arren.\nHibaikak du beste garaipena liga honetan, eta sailkapenean hirugarrena da, Donostiarratik bost puntura. Deustu dauka aurretik, hiru puntu gehiagorekin. Bilbotarrenak badu berezitik, orain artekoa aztertzen bada: goi-goian dabil ligako jardunaldi guztietan, eta horregatik da bigarren onena oraingoz. Baina ez du banderarik irabazi. Gertu dabilenak askotan bota ohi du garaipenaren atea, eta tokatu beharko litzaioke egunen batean Deusturi ere. Baina hori ere alferrik jardutea da. Gaur lan guztiak egin beharko ditu ondo irabazi nahi badu.\nBeste erdia faltako zaie\nIrabazitako bandera kopuruagatik, gaurko faboritoa Donostiarra da. Baina inor ez litzateke harrituko ligaren goialdean dauden beste taldeetako batek irabaziko balu ere. Bestelakoan, ikusi egin beharko da Kaiku gai den lehen hiru postuetara gehiago gerturatzeko. Hernaniren gorantzako bideak zer ematen dion ere jakin egin beharko da, gai ote den lehen aldiz lehen lau sailkatuen artean sartzeko.\nIkusteko dauden gauzak alde batera utzita, hau da datu ziurra: ETE ligak gaur osatuko du erdia.


Kronika Euskal Tsunamiaren 'Barraskilo Operazioaren' bihotzetik\nAzaroaren 12a: 18:00etan dago deituta Euskal Tsunamiaren Barraskilo Operazioa, Hegoaldean Oiartzungo AP-8ko ordainlekutik hasita. Ordu gutxi batzuk lehenago jakinarazi dute deialdia, eta denbora gutxian bertara elkarrekin joateko hitzordu publikoak egin dituzte herritarrek modu espontaneoan herriz herri. Gasteizen 25 lagun inguru elkartu dira Amaia Zentroan 16:00etan, eta bidean Lautadako jendearekin batu dira Ziordiko gasolindegian.\nHernani parera heldu garenerako orduko 60 kilometroko abiaduran eta posizio argiak piztuta daramatzaten ibilgailuak ikusten hasi gara, aurrera egin ahala ugaritzen doazenak. Herrialde Katalanetako eta Euskal Herriko ikurrak haizean darabiltzate hainbat ibilgailuk.\nOiartzungo ordainlekura denboraz heldu gara, seiak izateko hogei minuturen faltan. Ordainlekuaren bestaldean 20-30 bat auto daude geldi. “Beltzen” furgoneta bat bazter batean eta hainbat kazetari hara-hona irudiak hartzen. TV3 eta La Sexta telebistetako kamerak ere bertan dira. Geldituta dagoen aurreneko autoari zer asmo dagoen galdetu, eta “ez dakigu, ordua baino lehenago heldu garenez pentsatu dugu hemen itxarotea, eta 18:00etan mugitzen hastea”, erantzun digu.\nHezur-haragizko antolatzaile ofizialik ezean inork ez daki oso ondo zer egin, gehienek aurreko autoak egiten duenaren arabera jokatzen dute. Baina noraeza umorez eta pozez bizi du jendeak. Aldarteetan antzematen da “zer edo zer” egiteko gogoa zegoela, Euskal Tsunamiaren jaiotzak tekla egokia ukitu duela. Minutuak igaro ahala, ordainlekuaren alde batean eta bestean pilatzen den ibilgailu kopurua biderkatuz doa.\nHasi gara pixkanaka mugitzen. Tsunamiaren proposamen desobedientea mugara arteko bidea 60 kilometro orduko abiaduran egitea da, baina proposamen desobedienteari espontaneoki desobeditu diote ekintzaileek. Edo obeditu: Barraskilo Operazioa izendatu dute ekintza, eta autoen abiadura hurbilago dago barraskiloenetik 60 kilometro ordukotik baino. Tarteka minutu batzuk erabat geldo, tarteka 10 edo gehienez ere 20 kilometro orduko abiaduran mugitzen dira ibilgailuak.\nProposamen desobedienteari espontaneoki desobeditu diote ekintzaileek eta martxa gelditu dute\nEz da karabana konpakturik sortu gure inguruan behintzat: bost edo hamar ibilgailuko multzo sakabanatuek okupatzen dute autobidea. Orain 50 metrotara, orain 100era elkarrengandik aldenduak; orain klaxonaz in-de-pen-den-tzi-a jo, orain mutu; orain autotik irten eta autobidearen irudi fantasmagorikoa gozatu, orain autora itzuli eta metro batzuk egin.\nErtzaintzaren kontrolen, identifikazioen eta jarrera zakar batzuen berri heltzen zaigu sareetatik, baina gure inguruan presentzia urria da eta ez dago tentsiorik. Furgoneta batek aurreratu gaitu, kostata, oinez doan Ertzainak “avancen” agintzen duen bitartean. Pasatzen uzten dio jendeak, “avanzar” baino gehiago. Aurkako norabidean zenbait furgoneta pasatu dira argiak piztuta eta abiadura bizian. Amaiera aldera autoak grabatzen ari den ertzaina ikusi dugu. Batzuek susmoa agertu dute, irudiak matrikulak identifikatzeko eta aurrerago etxera isunak edo notifikazioak bidaltzeko erabiliko ote dituen Barne Sailak. Azken finean, Eusko Jaurlaritzak argi utzi du ardura gehiago merezi dutela berarentzat “merkantzien” askatasun “ekonomikoek” espetxeratutako pertsonen eta herrien eskubideek baino.\nTirri-tarra, mugara hurbiltzen ari gara. Oiartzungo ordainlekutik mugarako 12 kilometroak egiteko bi ordu erabili ditugu –bataz beste 6 kilometro orduko abiadura–. Ondoko autotik gidaria galdezka: “Zein da plana?”; “Ez dakigu, Tsunamiren kontutik diote Ertzaintza autoak gelditzen ari dela mugan. Gomendatzen dute heldu aurretik ikurrak kendu, posizio argiak itzali eta ataskoan harrapatuta gelditu garenaren bertsioa emateko isunak ekiditen saiatzeko”. Baina gu heltzerako ez dago kontrolik, ezta mugara iristerik ere. Muga baino metro batzuk lehenago Ertzaintzak autobidea moztuta du eta trafiko guztia Berarako errepidera desbideratzen du.\nBi orduz errepide hutsetan mugitu bagara, orain autoz eta kamioiz lepo daude bazter guztiak. Kaosa handia da ibilgailu pilaketagatik, eta ematen du Ertzaintzaren dispositiboak baretu baino handitu egin duela anabasa izugarria.\nAutopistaren azpiko bidea kamioiz lepo.\nHainbat itzulinguru egin ostean lortu dugu muga autobidetik zeharkatzea. Lapurdiko sarrera CRSen furgonetek okupatu dute eta ez diote inori bertan geratzen uzten. Gasteizera buelta egiteko autobidera sartzen saiatu gara berriz ere, baina poliziak Gaintxurizketa arteko sarbideak itxi ditu. Horra arteko kilometroak trafikoz gainezka egin ditugu. Kaosak jarraitzen du muga inguruko errepideetan 21:15etan, Gasteizera bidea hartuta zonaldea atzean utzi dugunean.\nMuga itxiz aukera ireki\n“Elkartasunetik elkarlanera”, zioen txio batek astearte gauean; “Herri harresietan bezala ‘elkartasunetik konpromisora’ egin dugu”, beste batek. Eraginkortasun handiko ekimen desobedientea izan da asteartekoa. Ordu gutxi batzuetako tartean deitu eta gauzatu da. Sei orduz izan du muga kolapsatua, komunikabide askoren lerroburuak okupatu ditu eta Eusko Jaurlaritzak aurretik eta ondoren egin ditu balorazioak. Iturri batzuen arabera 15 kilometroko auto-ilarak sortu dira eta ehunka izan dira parte hartu duten ibilgailuak. Balorazio baikorra egin du Euskal Tsunamiak, baina Kataluniatik datorrenari itxaron gabe geure buruak geure ekimenez aktibatzera ere deitu du. Kataluniatik, Tsunami Democráticek aukera zabalik utzi du: “Ekimen honek ekintza bateratu eta konbinatuen frontea irekitzen du. Hurrengo hilabeteetan aztertuko dugu gaia". Gauza batak ez du bestea kentzen, posible da ekimen propioak eta Kataluniarekin koordinatutakoak antolatzea.\nHobetzeko zenbait gauza agerian geratu dira normala den bezala, komunikazioari dagokionez batipat. Baina proposamenean asmatuz gero gogorik, ilusiorik eta giharrik badagoela ikusi da. Hori da garrantzitsuena, ezbairik gabe. Denborak esango du euskal herrigintza gai den Behobian zabaldu duen aukera ederra aprobetxatzeko. Saiakera behintzat egin nahi bada, abenduaren 18a ez da data txarra Kataluniako Tsunamiarekin bat egiteko baina ekintza propio berezitua antolatuz; gurean ez baitago Bartzelona-Real Madril partidarik egun horretan.\nKanal hauetan artxibatua: Desobedientzia zibila | Desobedientzia zibila | Katalunia


Mirandaola parkea. Telleriarte auzoa z/g 20230 LEGAZPI\nTelefonoa: 943 730 428\nPosta elektronikoa: mirandaola@urolagaraia.com\nAizkorriko magalean, burdinak naturarekin bat egiten duen Legazpiko txoko honetan, zentzumenentzako sekulako ikuskizuna eskaintzen dizu XV. mendeko Mirandaola burdinolak. Bertatik metro gutxira Euskal Burdinaren Museoa aurkitzen da, burdinak ezkutatzen dituen hamaika sekretu ezagutzeko derrigorrezko geldiunea. Baserri giroan murgiltzeko ere aukera sorta zabala dugu: Artzantzaren ekomuseoa, Ogiaren txokoa, Aikur erleen ekomuseoa eta Igartubeiti baserria eta bere Interpretazio Gune berrira egin daitezken bisita gidatuak eta, BASERRIA: Natur eskola bizia proiektua aukeratuz gero, ikasleek beraien eskuekin gazta, ogia, abarkak, argizarizko kandelak, eta abar luze bat egiten ikasiko dute baserritarrekin batera. Denboran atzera salto ere egin dezakegu, Egun bat 50. hamarkadan: langileen ibilbidea oinezko ibilbide atsegin eta desberdin honetan parte hartuz gero industriak ekarri zituen aldaketa esanguratsuen lekuko bihurtuko gara. Eta fabrika erraldoiak alde batetara utzi aurretik, zergatik ez ditugu artearekin lotuko? Legazpin dago Chillida gunea, artista itzelaren paper zein burdinezko artelanen sormen prozesua bertatik bertara argituko digun gune ireki berria.\nZeren zain zaudete? egin aukera eta hartu zuen txanda!!


Gabonetako loteriaren bosgarren saria, Urretxun | Otamotz\nGabonetako loteriaren bosgarren saria, Urretxun\nGaur goizean Gabonetako loteriaren zozketa egin da. Bosgarren sariko dezimo bat (66.212 zenbakia) Urretxun saldu zen. Labeaga kaleko Aranguren estankoan, hain zuzen ere. Dezimoaren jabeak 6.000 euro irabazi du. Aranguren estankoko Edurne Elgarresta oso pozik azaldu da, saria eman dutelako eta telebista kate ezberdinetan Urretxu aipatzen ari direlako.\n66.212 zenbakiaAranguren estankoabosgarren sariaGabonetako lotería\njoxemari abendua 22, 21:48\nEuskal Telebistan egiten zaion jarraipena nahikoa ez eta Otamotzen ere Espainiako loteriaren inguruko albistea. Zergatik eta sari bat tokatu delako. “Urretxu aipatzen ari dira telebista kate ezberdinetan…”, harrotzeko motiboa benetan… hain normalizatua egotea jokoaren kontua, benetan tristea da.


Baztango Zahar Etxeko langileen mobilizazioa pairatzen dituzten lan baldintzak salatzeko | LAB SINDIKATUA\nZerbitzu Publikoak Zerbitzu Soziokomunitarioa Baztango Zahar Etxeko langileen mobilizazioa pairatzen dituzten lan baldintzak salatzeko\nBaztango Zahar Etxeko langileen mobilizazioa pairatzen dituzten lan baldintzak salatzeko\nUztailak 3 ortzirala Zahar Etxeko langileen deialdia babestuz 100 pertsona bildu ziren Elizondoko plazan Zahar Etxeko langileek pairatzen dituzten lan baldintzak salatzeko eta honen ondorioz Zahar Etxean etorkizunaren inguruan eta eskaintzen den zerbitzuaren inguruan bere kezka adieraztera. Kontzentrazioan IDEA enpresa pribatuaren gestioa salatu eta publifikazioaren aldeko jarrera azaldu zen.\nZahar Etxeko langile Komitearen irakurketa\nBaztango Zahar Etxean lan zama gehiago, murrizketa gehiago eta lan eskubide guttiago aski da!!!\nBaztango Zahar Etxeko langileak gaur uztailak 3 ortzirala Zahar Etxean bizi den egoera salatzera atera gara, eta aldi berean Baztandar guztiei jakinarazi nahi izan diogu ez Zahar Etxeak ezta bertako langileok ere ezin dugula horrela jarraitu, nahikoa dela!\nGibeletik heldu den zerbaiten aintzinean gaude; hau da, 2009an Patronatuak onartutako pribatizazioaren ondorioak jasaten ari gara, eta denborak zoritxarrez bere garaian salatu egin genuena berretsi bertzerik ez du egin.\nIDEA enpresak kudeaketa hartu zuenetik Zahar Etxearen egoera ekonomiko kaxkarra argudio bezala erabilita diru sarrerak gehitzen eta gastuak murrizten saiatu da etengabean, eta noski gastu murrizketa horretan langileen lan baldintzak ere sartu dira.\nGogoratuko duzute nola Lan hizarmenaren negoziaketa hilabete luzez blokeatuta egon zen enpresak behin eta berriz soldatak jeitsi behar zirela erraten zuelako. Azkenean borroka luzeen ondotik akordio batetara iritsi ginen, baino denborak erakutsi digu enpresaren nahiak ez zirela orduan bukatu eta toki batetik ez bada bertzetik murrizten saiatzen dela etengabe.\nKonkretuki egoera abuztuan zuzendari berria sartu zenetik izugarri okertu da. Zuzendari berria sartu zenetik inposaketa eguneroko ogia izan da. Zahar Etxe guztain aldaketak egiten ari da langileekin eta langileen ordezkariekin deusetarako kontatu gabe, legeak erraten duena bete gabe eta inposaketa erabiliz arma moduan.\nBarne promozioa desagertu da enpresan, inork oraindik garbi azaltzen ez digun arrazoiak direla medio. Enpresak langile batzuek titulurik ez dutela erabiltzen du aitzaki bezala, baino aldiz langile batzuk titulazio gabe ere kontratatu ditu. Honi gehitu behar zaio Nafarroako Gobernuak 2016 arte luzatu duela titulua ateratzeko epea; gauzak horrela IDEA langile batzuk baztertzen ari da, lanean ez daduden bertze langile batzuk kontratatuz. Egoera guzti honetan langile batzuk ikusita urteak daramatzela Zahar Etxean lanean eta beraien lan baldintzak hobetzeko aukerarik ikusten ez dutenez lana uzten ari dira egoera honekin nazkatuta.\nBertzetik enpresaren eta bereziki zuzendariaren jarrerak bereziki larritu egiten gaitu Zahar Etxeko langileei eta eskaintzen den zerbitzu publikoari dagokioenean. Zuzendariak guri horrela erranda berari enpresatik helburu ekonomiko batzuk jartzen zaizkio eta marjina hoeitan berak kudeaketa bertzeik ezin omen du egin. Guretzako honek berebiziko larritasuna du ez baikara ari industriako enpresa batetaz solasean zerbitzu publiko bati buruz baizik, eta konkretuki Zahar Etxe batetaz agureekin lan egiten den zentru bat eta menpekotasuna duen jendearekin lan egiten den zentrua. Filosofia horrek benetan beldurra eta kezka sortzen digu, eta uste dugu norabide okerrean doala.\nMurrizketak eguneroko ogiak dira, ordezkapenak ez dira betetzen, bajak ez dira betetzen, eta ondorioz agureei eskaintzen zaien zerbitzua ez da egokia, gabezi nabariekin, eta oinarrizko beharrak bete gabe. Ondorioz egoera honek langileengan bakarrik ez, erabiltzaileen senitartekoen artean ere kexak sortu ditu.\nGauzak horrela eta aipatutako guztiarengatik kalera irten beharrean gaude, Zahar Etxeko langileengatik eta Zahar Etxearen etrokizunarengatik. Benetan sinisten badugu Baztango Zahar Etxeak kalitatezko zerbitzu publiko bat eskaini behar diela Baztandarrei norabidea aldatu behar da. Bakoitzak bere eremuan ikusiko du zer egin behar den baino Zahar Etxearen hobebeharrez mesedez aldatu dezagun norabidea


'Biz Hitza’ euskararen dantza — dantzan.eus\nHemen zaude: Hasiera › Hemeroteka › 'Biz Hitza’ euskararen dantza\n'Biz Hitza’ euskararen dantza\nAnder Errasti ‘Biz Hitza’ ikuskizunean dantzan. (David Herranz)\nAnder Errasti dantzari oriotarraren Aukeran konpainiak harrituta utzi zituen martxoaren 16an Bilboko Arriaga antzokian bildu ziren ikusleak. Biz Hitza, Euskara batuaren historia dantzatua ikuskizuna estreinatu zuten bertan, eta Errastiren hitzetan, "orain arte egin dugunarekin alderatuta, erabat desberdina da". Izan ere, ikuskizunak munduko hizkuntza ororen historia unibertsala du abiapuntu, baina euskara batuaren istorio partikularra kontatzen du dantzaren bidez. "Eztanda baten ondorioz soinuak sortu ziren, soinuak hitzak bihurtu ziren, eta horrela pixkanaka garatzen joan zen euskara, euskara batua sortu arte". Xabi Paya kulturgileak idatzi du gidoia eta Aukeran konpainiak sortu du koreografia.\nErrastik azaldu duenez, hasieratik "ikuskizun desberdina" egitea zen asmoa. "Euskararen sorrera eta bilakaera mugimendua eta dantza uztartuz irudikatzea erronka izan da guretzat. Ikuskizunak hasiera guztiz berritzailea du, eta saioan aurrera egin ahala Aukeran konpainiaren estilo propioa antzeman daiteke".\nHorrez gain, musika ere zuzenekoa da. "Azken urtetan egin izan ditugu kolaborazio batzuk zuzeneko musikarekin, baina inoiz modu honetan, Biz Hitza-n bat-batekotasunak garrantzi handia baitu». Izan ere, Aitor Etxebarria piano-jotzaile eta DJak, DJ El_Txef_A bezala ezaguna denak, sortu du ikuskizuneko soinu banda. «Oinarrizko musika sortu du, eta hori abiapuntu hartuta zuzeneakoan inprobisatu egiten du. Orain arte melodiari jarraituz dantzatu izan dugu beti, baina Biz Hitza ikuskizunean erreferentziak guztiz desberdinak dira. Egitura bat jarraitzen badu ere, Etxebarriak ez baitu beti berdina jotzen, eta guk ez dugu ikuskizunero berdin dantzatzen». Bestalde, musika eta koreografia janzten duten argi efektuak eta narrazioa ere biltzen ditu ikuskizunak.\nKoreografiaren sorkuntza prozesua konplexua izan dela aitortu du Errastik. "Hasierako zatiaren sortzailea Nacho Montero dantzari bilbotarra izan da, eta gainontzekoa taldeko koreografo Edu Muruamendiarazek sortu du. Horrez gain, euskalki bakoitza tokian tokiko dantza tradizionalarekin irudikatu nahi izan dugu, eta dantzariok gure ekarpenak egin ditugu». Horretarako, dantza tradizionala ondo ezagutzen duten Johañe Etxebest eta Gari Otamendi izan dituzte laguntzaile Aukeran konpainiako kideek.


Arrautza Jasangarrien Aldeko Ekimen Globala | Arrautzaren Nazioarteko Batzordea\nHasiera > Gure lana > Arrautzaren iraunkortasuna\nuste dugu iraunkortasuna guztiz integratuta egon beharko litzateke arrautzen industria eta arrautzen balio-kate globala lortzeko asmoa dute, ingurumen aldetik egokia, sozialki arduratsua eta ekonomikoki bideragarria.\nArrautzen ekoizpena dagoeneko nekazaritza ekoizpenerako modu ekologikoenetako bat da, oiloek pentsua proteina bihurtzen baitute oso modu eraginkorrean eta horretarako lur base nahiko txikia behar dute. Hala ere, etengabe hobetzeko ahaleginetan gabiltza beti, eta industria gisa, NBEren Garapen Iraunkorrerako Helburuak (SDGak) laguntzeko konpromisoa hartu dugu.\nHarro gaude arrautzen industria helburu horiekin bat etorriz emaitza positiboak eman ditu dagoeneko.\nArrautzaren Industriak NBE SDGekin duen konpromisoa\nArrautza Iraunkorren aldeko Ekimen Globala\nArrautza Ekoizpen Jasangarrirako Ekimen Globala (GISE) partaide anitzeko ekimen gisa sortu zen, arrautzen balio kate globalean iraunkortasunaren etengabeko garapena eta hobekuntza bultzatzeko, lankidetzaren, ezagutzaren partekatzearen, zientzia sendoen eta lidergoaren bidez.\nGISEk produkzio mailan zuzeneko garrantzia duela ziurtatzeko, IEC Bikaintasunerako Gidalerroak garatzen eta inplementatzen ari da. Arrautza-negozio guztiei adierazle jasangarrien espektro zabal batekin lerrokatzen laguntzeko diseinatuta, estandarrak bost ardatzen inguruan garatzen ari dira:\nIngurumena eta Baliabide Naturalak\nElikatu mundua kalitate handiko proteina merkea eta segurua\nPertsonak eta komunitatea\nEraginkortasuna eta Berrikuntza\nIraunkortasunaren etengabeko garapena defendatuz, azken ekimen honek arrautza-ekoizpen iraunkorrerako bidea irekiko du eta arrautza-negozioek erreferentzia globala igotzeko ikuspegia har dezakete elkartutako jarraibideak betez.\nBisitatu jasangarritasunaren ikerketa-liburutegia\nArrautza Iraunkorretarako Ekimen Globala laguntzeko, IECek nekazaritzako elikagaien ekoizpen iraunkorrean interesa duten adituak bildu ditu arrautzen balio-kate osoan etengabeko garapenaren eta iraunkortasunaren praktiken aldeko apustua egiteko. Aditu Taldeak arrautzen industriari lagunduko dio mundu mailan proteina ekoizpen iraunkorrean bidea egiten jarraitzeko.\nNegozio praktika iraunkorren balioa desblokeatzea\nIkusi saioa hasteko\nArrautzak, bazkide ezin hobea dieta iraunkorrerako!\nDSM Inaugurazioko Balio Katea Bazkide bihurtzen da Nazioarteko Arrautzaren Batzordean


2003an jaiotzak %6,4 gehitu ziren Euskal AEn\nHomeGaiakJaiotzakPrentsa Oharrak 2003an jaiotzak %6,4...\nJAIOTZEN ESTATISTIKA (JAIE) 2003ko laugarren hiruhilekoa\n4.819 ume jaio ziren 2003ko laugarren hiruhilekoan eta hirugarren eta ondorengo umeak %6,5 izan ziren.\n2003ko Jaiotzen Estatistikako behin-behineko emaitzen arabera, 19.189 ume jaio ziren eta Euskal AEtik kanpo izandako erditzeen informazioaren faltan, 2002an baino %6,4 gehiago izan ziren, Eustaten datuen arabera.\n2003ko laugarren hiruhilekoan, Euskal AEn 4.819 ume jaio ziren, 2002ko laugarren hiruhilekoan baino %6,4 gehiago. Horietatik 1.611 urrian jaio ziren, 1.635 azaroan eta 1.573 abenduan. Lurraldez lurralde, Araban 659 haur jaio ziren, Bizkaian 2.465, eta Gipuzkoan 1.695, beraz, hiru lurraldeetan izan ziren aurreko urteko hiruhileko berean baino jaiotza gehiago.\nJaiotza-hurrenkeraren arabera, erdiak baino gehiago, 2.857 haur (%59,3), lehenengo seme-alabak izan ziren; 1.650 haur (%34,2) aurretik beste bat zegoen familietara iritsi ziren; eta hirugarren eta ondorengo seme-alabak 312 (%6,5) izan ziren.\n34 urteko amen taldea oraindik ere nagusi dela argi eta garbi, haien artean izan baitziren erditzeen %45,5. Talde horren ondotik, hurrengo goragoko taldea kokatu zen, hau da, 35\n39 urte artekoa (%26,6); 25\n29ko taldea beherago geratu zen, erditzeen %18,7 ekarri baitzituen; eta 20-24ko taldeak %4,8 besterik ez zuen hartu.\n40 urtetik gorako adinarekin umeak izaten dituzten amak (%3,3) gehiago dira 20 urtetik behera izaten dituztenak baino (%1).\nEzkontzaz kanpoko jaiotzek guztizkoaren %20,9 hartu zuten, 2002ko aldi berean lortutako kopuruaren gainetik. Lurraldeka, Gipuzkoan izan zen ehunekorik handiena (%21,7), ondoren Bizkaian (%20,6) eta azkenik Araban (%20,5).


Eta zuretzat? Nolakoa litzateke Online Banka perfektua? - Ba da beste modu bat | Laboral Kutxa Blog\nEta zuretzat? Nolakoa litzateke Online Banka perfektua?\nZein aukera emango lizkizuke online banka ezin hobe batek? Nola funtzionatuko luke? Zein diseinu izango luke? Eta zein segurtasun-ezaugarri? LABORAL Kutxan egunero egiten ditugun galderetako batzuk dira, geure online bankan pentsatzen dugunean: nola hobetu dezakegun, nola egin dezakegun intuitiboagoa, osatuagoa, erabilgarriagoa eta seguruagoa.\nBaina, jakina, geure erantzunak ez dira nahikoa, internautek zer pentsatzen duten jakin nahi dugu. Zein da zure iritzia? Nolakoa da zure online banka ideala?\nHori jakiteko eta lehen aldiz, asmo handiko azterketa landu dugu, geure eta beste finantza-erakundeetako erabiltzaileen esperientziak aztertu eta kontuan hartuta. Jarraian, azterketa nola egin dugun eta atera ditugun ondorio nagusiak azalduko dizkizugu.\nNola burutu da azterketa?\n2014ko lehen seihilekoan, erabiltzaileek Sarean beren kabuz egin dituzten iruzkinak eta kexak aztertu ditugu. Non? Ba aplikazioak deskargatzeko plataforma nagusietan, sare sozialetan, foroetan, blogetan eta hainbat komunikabidek iruzkinetarako dituzten tarteetan.\nIritziak biltzeko lan horretan, hainbat bankutako bezeroek, kazetariek, eta banku-jardueran adituak direnek beren kabuz adierazitako iritziak ere jaso ditugu. Hori guztia ASOMO enpresaren lankidetzarekin, aditua baita erabiltzaileek Interneten esaten dutena aditzen.\nLehenengo antzematen den iritzia ona da, hobetzeko tartea badagoela erakusten duen arren: erabiltzaileen erdia baino gehiago (% 55) pozik daude Online Bankan erabili dituzten zerbitzuekin.\nHortik aurrera, zeintzuk dira jendearen kexak? Zer estimatzen dute gehien edo zer uste dute falta dela?\nErabiltzaileek gehien estimatzen dutena:\nOnline Bankako webguneek funtzionamendu egokia eta konexio-egonkortasuna izan ditzatela.\nDiseinu moldagarria izan dezatela, eragiketak tabletatik, smartphonetik edo ordenagailutik egoki egin ahal izateko.\nNabigagarritasun erraza eskain dezatela.\nKomisioak kobratzea: erabiltzaileak kexu azaldu dira, batez ere, transferentziengatik komisioak ordaindu behar dituztelako.\nSegurtasun falta: internauta askoren ustez orrialde horiek ez dira seguruak, segurtasun-ziurtagiriak falta direla diote, edo saioa hastean gakoak agerian gelditzen direla.\nZein zerbitzu nahi dituzte eskura bezeroek online bankan?\nEskaera nagusia hitz bakar batean laburbiltzen da: autogestioa. Finantza-produktuak eguneko 24 orduetan kontratatzeko aukera izan nahi dute erabiltzaileek, eta hori Saretik egin nahi dute zuzenean, bulego fisiko batera edo banku-sukurtsalera joan beharrik gabe. Hori bezeroen % 72k eskatzen dute. Zerbitzu berritzaileak nahi dituzte, autogestioa sustatuko dutenak, azkarragoa, seguruagoa eta une oro eskuragarri den operatibitatearen bidez.\nGainera, erabiltzaileek edozein gailutatik burutu nahi dituzte eragiketa horiek. Iraganeko kontua da Online Bankaren erabilera ordenagailura mugatzea. Orain, erabiltzaileek era guztietako eragiketak egin nahi dituzte tabletatik eta telefono mugikorretik.\nZein dira akatsik onartezinenak?\nGainera, zerbitzuak akatsik gabe funtzionatu behar du, noski: % 37,7k garrantzia ematen diote konexio-akatsik gabeko sarbidea izateari, eta produktuak modu gardenean aurkeztea eskatzen dute, zailtasunik ez izatea eragiketak egiteko eta eguneratzeak berehalakoak eta erabilgarriak izatea.\nEragiketak Online Bankako webetatik edo aplikazioetatik egiteko orduan gertatzen diren arazoekin lotuta daude antzeman ditugun kexetako asko: orrialdeak behera kargatzeko denbora luzea eta konexioaren egonkortasun eskasa, hainbat gailutatik eragiketak egiteko aukera eskaintzen duen diseinu moldagarririk gabeko web-orrialdeak, eta app-etan sistema-akatsek eragiten duten segurtasun-eza.\nBezeroaren arreta: zer eskatzen zaio zerbitzu horri?\nASOMO eta LABORAL Kutxaren lan honetan aztertutako internauten % 43,5ek arreta pertsonalagoa eskatzen dute, finantza-erakundeen inplikazioa eta laguntzeko konpromisoa. 902 telefonoek (probintzia-deien tarifa dutenek) ez dituzte bezero askoren beharrak eta aurreikuspenak asetzen; horiek berehalako eta garaiz emandako erantzunak (% 22,8), eraginkorrak (% 17) eta, azkenik, atseginak eta hurbilekoak (% 16,3) nahi dituzte.\nGehien eskatzen denak zentzua du: Online Bankari buruzko kexak Sarean bertan gestionatzea. Sare sozialetan, hain zuzen, eta bereziki Twitterren. Guk, LABORAL Kutxan, horrela egiten dugu.\nLaburbilduz, horrelakoa da galdekatu eta aztertu ditugun milaka erabiltzailek nahi duten Online Banka:\nEta zuk? Zer bilatzen duzun kontatu nahi al diguzu? Zuri aditzea izango da hobetzeko modurik onena.\nTags: online banka


Amama Katalin(a) - Derio - Aikor.eus\nt: Beñat Cristobal, DBH 3ko ikaslea; argazkian, egilea 2021-10-14 08:02\nBalio etikoetan oinarritutako ipuin-lehiaketa egin da Txorierriko Institutuan. Lehiaketa antolatzea otu zitzaien filosofia eta balio etikoak irakasten dituzten irakasleei, hurrengo hauek jorratzeko: sormena, enpatia, autoestimua, introspekzioa eta idazmena. Lehiaketa DBHko lehenengo eta hirugarren mailetan egin da, lehenengo mailan bullyinga eta jazarpen-motak lantzen direlako, eta hirugarren mailan LGTBIQ+ jorratzen delako. Gelako jarduera izan da eta ikasleek hiru eskola-saio izan dituzte istorioak pentsatzeko eta idazteko. Irabazleek diplomak eta Batxilergoko bigarren mailako ikasleek egindako poltsak jaso dituzte saritzat. Irabazleen ipuinak argitaratuko ditugu Aikor! aldizkarian eta webgunean.\nZorionak! Bihotzez diotsut asko maite zaitudala, inoiz gertatu zaidan gauzarik onena zara. Jadanik 18 urte bete dituzu, ezin dut sinistu, buf zenbat! Oraindik ondo gogoratzen naiz zure irrifar alai eta begi berde distiratsu horietaz. Iloba bakarra izan dut baina dudarik gabe bereziena. Opari bezala pasarte edo istoriotxo bat kontatuko dizut, barren-barrenetik kontatzen saiatuko naiz, sentitzen dudana papelean islatzen. Bihotzez, nire maitagarriarentzat:\nurteko udaberriko egun eguzkitsu eta argi batean Katalina izeneko neskatxa bat jaio zen Bizkaiko kostaldeko herritxo batean. Zazpi ume zituen familia bateko alaba gazteena zen. Txikitatik oso gustuko zituen Katalinak loreak eta liburuak, orduak pasatzen zituen etxeko lorategian irakurtzen. Etxeko txikiena zenez ez zuen arreta handirik jasotzen, Katalinari horrek ez zion gehiegi arduratzen, oso pozik bizi zen liburu eta lore artean. Harreman ona zuen bere ahizpa zaharrenarekin, Felisarekin, antz handia zuten gauza askotan. Herrian familia gutxi ziren, eta alde batetik edo bestetik denak ziren senideak. Herri txiki guztietan bezala zurrumurruak erraz zabaltzen ziren, Katalinari ez zitzaizkion batere gustatzen. Herrian ez zeuden elkartzeko toki asko, gizonak Joxe Mari tabernan elkartzen ziren, pare bat trago hartzen zituzten edo kartetara jolasten zuten gauerdiraino, bestalde, emakumeak herriko plazan edo baserrietan biltzen ziren, elkarrekin josten eta hitz egiten zuten. Aldiz, herriko haurrak edozein tokitan ibiltzen ziren jolasean eta gaiztakeriak egiten, baina gehienbat eskolan jolasten zuten. Katalinari izugarri gustatzen zitzaion eskolara joatea, ikasle zoragarria zen, irakasleek hamarreko neskatxa bezala deskribatzen zuten. Sarritan, etxeko txikiena izan arren, bere ahizpa Bernarda, Kasilda eta Felisaren lanak egiten zituen. Bere adineko neskak ez bezala, ez zitzaion mutiletaz hitz egitea gustatzen, nahiago zituen beste gauza batzuk, horregatik, kalean eta jolastorduetan bakarrik ibiltzen zen. Etxean ere askotan laguntzen zuen behiak jeisten, baratzeko barazki eta lekaleak batzen, errekara ur bila joaten…\nHaurtzaro lasai eta polita izan zuen Katalinak, liburuekin nahiko zuen pozik bizitzeko. Nerabezarora iritsi zenean bizitza guztiz aldatu zitzaion, 17 urte zituela familia berri bat iritsi zen herrira, alaba bakarrekoa, alabak Teodora zuen izena. Teodorak ile labur eta marroia zuen eta begiak urdin-urdinak. Auzokideak ziren hauek, horregatik lehen momentutik egin ziren lagunak, ezizenak jarri zizkieten elkarri, Katalinak Teodora Teo deitzen zuen eta Teodorak Katalina Kata bezala. Denbora gutxian oso harreman estua sortu zuten, Katak izan zuen lehenengo laguna zen Teo. Antzeko zaletasunak zituzten biek, asko gustatzen zitzaien naturaz disfrutatzea. Katalinak herriko txoko guztiak erakutsi zizkion Teori, orduak pasatzen zituzten landa artean saltoka, basoan ezkutaketetara jolasten, hondartza galduak aurkitzen… dena egiten zuten elkarrekin.\nTeo herrira iritsi eta urte batera, 1936. urtean Espainiako gerra zibila hasi zen, herriko gizon batzuk borrokatzera joan behar izan ziren, horien artean Katalinaren aita eta nebak, hauek Bizkargi mendian borrokatu zuten, Bilboko burdinazko hesian. Herrian gutxi batzuk geratu ziren, familia asko erbestera joan behar izan ziren, hala nola Iparraldera, Frantziara, Ingalaterrara… Giroa asko tristetu zen herrian, beldurra eta gosea bihurtu ziren nagusi kaleetan, bando ezberdinetakoen artean liskarrak sortzen hasi ziren, eta gainera euskararen erabilera guztiz debekatu zuten. Teo eta Kataren bizitzak ere aldatu ziren, kalera irtetzea arriskutsua bihurtu zen, hortaz ez ziren hainbeste ikusten, gainera eskola itxi zuten, honek batez ere Katalinari mindu zion, bere ikasten jarraitzeko ametsa bukatu egin zen eta.\nKatalinaren etxean egoera ez zen batere atsegina, honen amak eta ahizpek orduak ematen zituzten negarrez, faltan botatzen zituzten joan ziren senideak, Katalinak asko sufritzen zuen ama eta ahizpak horrela ikusita. Berak bere penak beste modu batean askatzen zituen, ahal zuen guztietan etxetik irteteten zen Teorekin egoteko. Inork ikusi gabe basora joaten ziren, bidetxo bat jarraitu eta haiek aurkitutako hondartza batera iristen ziren. Horrelako egun batean, etxetik irten eta basorantz abiatu ziren, udako egun bero eta eguzkitsu bat zen. Hondartzara iritsi zirenean, Teok itsasoan sartzeko proposatu zion, jarraian Teok arropa kendu zuen eta guztiz biluzturik uretara joan zen korrika, bat batean Katalinak berotasun bat sentitu zuen gorputz guztian barrena, inoiz ez zuen berdina sentitu, baina bazekien Teok eragin ziola berotsaun hori. Asko pentsatu gabe bera ere biluztu eta Teorekin batera sartu zen uretara. Bata besteari bustitzen hasi ziren, hondarra gorputzetik elkarri igurzten, halako batean aurpegiak gehiegi hurbildu eta musukatu egin ziren, Katalinak berriz sentitu zuen berotasun hori. Hurrengo egunetan ere batera joan ziren hondartzara, bazekiten haien arteko maitasuna ez zuela inork onartuko, baina prest zeuden dena emateko maite zuten horregatik.\nGerra aurrera zihoan heinean errepresioa gero eta handiagoa bihurtzen hasia zen, kaleak guztiz arriskutsuak bihurtu ziren, militarrak kaleetatik ibiltzen ziren herritarrak mehatxatzen eta jipoitzen, baita hainbat emakume bortxatzen. Gainera Gernikako eta Durangoko bonbardeaketen ondoren beldurra oraindik gehiago areagotu zen. Hilabeteak pasatu zituzten horrela, egoera zela eta gutxi batzutan ikusteko aukera zuten, gainera inguruko herrietan atxilotuak zeudela zabaldu zen herrian. Kata eta Teo beldurtu egin ziren, bazekiten atxilotuak haiek izan zitezkeela, orduan haien beldurra bikoiztu egin zen, alde batetik emakumeak zirelako eta bestetik homosexualak.\nMilitarrak herriz-herri zebiltzan feministak, desertoreak, komunistak, sozialistak, ijituak, homsexualak… atxilotzen. Haien eguna ere iritsi zen, antza denez herrikoren batek salatu zituen, Iraileko goiz batean militarrak herrira iritsi ziren, zuzenean Kata eta Teoren auzora abiatu ziren, eskuak loturik zituztela arrastaka atera zituzten haien etxeetatik, atzetik haien senideen girristuak entzuten ziren, mina adierazten zuten girristu hauek. Plazara eraman zituzten, herri guztiaren aurrera, bertan guztiz mespretxatu eta iraindu zituzten, ostean kotxe banatan sartu zituzten. Haiek ez zekiten baina momentu hartan azkenekoz ikusiko ziren, egun hartatik aurrera bakoitza espetxe desberdin batera eramango zuten, Kata Malagara eta Teo Madrilera.\nHilabete gutxira Teo militarrek fusilatu zuten Madrilgo espetxean, jarrera “oldarkorra” eta ideologia ezkertiarra aitzaki bezala. Aldiz, Katalina 1942. urtean askatu zuten, baina gauzek ez zuten berdin jarraitu, Teoren erailketaren berri eman ziotenean mundua gainera erori zitzaion, ezin zuen sinistu gertautakoa. Ondorengo urteetan trauma askorekin bizi izan zen Katalina, espetxeko torturak gogoan izan zituen denpora luzez eta amets gaiztoak gauero izaten zituen, baina batez ere minik sakonena Teoren falta zen, bizitza osorako hutsune bat utzi zuen.\n“Ez ahaztu inoiz, aske bizi eta aske maitatu”


Stromstad Bidaiarien eta Car Ferries\nStromstad bidaiarien eta auto-ferry txartela prezioak, ordutegiak, txartelak erreserbak eta Stromstad Sandefjord bela informazioa.\nKonparatu erabilgarri Stromstad ferry txartela prezioak denbora errealean eta liburu merkeenak Stromstad autoa eta bidaiarien ferry eta Stromstad, Sandefjord online bela Color Line ferryak berrespena berehalako erreserbatu. Search pertsonalizatua\nTicket Prezioak eta Erreserbak Book Stromstad Ferry Sarrerak Color Line ferryak Stromstad etatik Sandefjord online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Stromstad bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Stromstad ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Stromstad buruz gehiago\nStromstad da ere Suediako Gothenburg eta Ingurunea eskualdean dago. Oso gutxi bidaiariak jasotzen da, eta Suedia bisitatuena gutxienez hirietara artean. Bidaiariek, oro har area helmuga herri, hala nola, Goteborg makila.\nStrömstad ferry Norvegiako itsasoan zehar ibilbide azkarrena Sandefjord bidez eta Reus ugarirekin egunero erraza da zure auto gidatze dreary ordu salbatzeko da eskaintzen. Sandefjord da, gutxi gorabehera, 1 ordu Osloko hegoaldean gidatzeko dago, beraz, horren ordez gidatzeko eta 3 ordu baino gehiago ilaran of ferry bidaia atsegin bat gozatu ahal izango duzu. Strömstad Zure oinarri gisa, lasaigarria eta jarduerak egonaldi bat lortzeko ziurtatu dezakezu. Harrigarria artxipelago gain, Strömstad jatetxe, erosketak on asko ere eskaintzen ditu, 40 zirraragarria paketeak eta jarduerak, eta Suediako lehen itsas parke nazional, Kosterhavet inguruan. Parke Nazionala, zein 2009 ere ireki. lo leku zabala egiten zerbait Gustu guztientzako egokitzeko aurkitzeko.\nStrömstad itsasoaren eta naturaren, bela eta merkataritza-eskaintza handia bizi herrian, baita oinarritutako itsasotik jaki on gastronomi eskaintzen.\nStrömstad Azkar hazten komunitate bat, eskualde batean, eta bertan herritarrei, horrez gain Halden, Fredrikstad eta Sarpsborg Norvegian da. urtearen zati handi bat, norvegiarrak bizitzan eragin handia dute hemen. Eremu bat non bai merkataritza eta industria hazten ari dira, prestazioa den zerbait da herritarrek eta bisitariek alike da. Strömstad erosketak ikusgarria da. Herrigunean dendak eta ipar espezialista sorta handi bat Strömstad Norrby Shopping Centre denda aurkituko dituzu 110 inguru ditu. erosketak Svinesund zentro handi bat ere badago.\nStromstad jarduerak Haurrentzako Fun\nStrömstad fun jarduera ugari eskaintzen ditu, adin guztietako umeentzat. Itxurak Daftö on pirata izan nahi du, antzinako aztarnak bilatzen edo Eco-Park edo Tjärnö Aquarium, non ingurumenari buruzko eta azalera azpian bizitzari buruz gehiago ikasi ahal izango duzu bisitatzen.\nIbilaldiak eta Bisita gidatuak\nGozatu kostaldeko edo barnealdeko. Oinez atsegina ibilbide aukeran ugari daude. Climb Bohuslän mendirik altuena edo itsaslabarrak itsasotik du. Igeriketa Eguzkia\nStrömstad kostaldean kokapena arabera, mendi Norvegiako sorta arabera, esan nahi du eremu hori eguzki-ordu kopurua ohiz altua dauka. Hau, hondartza eta labarrak leuna kopuru handi batera, egin Strömstad worshipers eguzkia paradisu bat. Spa\nspa tradizioa ondo kontserbatuta daude eta aretoak, zure egonaldia egin ahal Strömstad are atseginagoa ere zenbaki bat daude. Pleasant inguruan eta ongietorri beroa egin hau esperientzia zoragarri bat\nElikadura eta aisialdia\nStrömstad eta Bohuslän janari ona, eta bereziki hight itsaski eta arrain-kalitatea. Orri honetan janaria eta Strömstad esperientzia barne hartzen jarduerei buruzko informazioa aurkituko duzu. Koster Uharteak bidaiatzeko\nKoster Uharteak Strömstad kanpo kokatzen, Koster Fjord aldean. Gothenburg distantzia 180 kilometro eta Oslo 130 kilometrotara dago. Ibilbidea E6 zeharkatzea. Good autobus eta tren zerbitzu Strömstad esker iritsi erraza da, Suediako zati guztietatik. Adibide gisa, sei ordu behar izaten trenez bidaiatzeko Stockholm.\nBest Stromstad Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Color Line bidaiari eta autoa ferryak txartelaren prezioa eta Stromstad. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Stromstad ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Stromstad ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Stromstad autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Stromstad ferry txartela prezioak lortzeko, erabilgarritasuna eta liburu autoa eta bidaiarien ferry Stromstad sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Stromstad barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


DBHko ikasleok elikadura ohituren ikerketa egin dugu – IPI Samaniego Report\nInkesta baten bidez, Samaniegoko DBHko ikasleen elikadura ohiturak eta jarduera fisikoa aztertu ditugu\nSamaniegoko DBHko ikasleen ellikadura ohiturak aztertuz, gainpisua (obesitatea) ikertzea da DBH 3ko ikasleen azterketaren helburua. Gaur egun gainpisua kasu ugari dago nerabeen artean, eta hori aztertzeko 12 eta 17 urte bitarteko Samaniegoko ikasleen datuak aztertu ditugu. Horretarako, haurren elikadura ohiturak, gainpisua, jarduera fisikoa eta gainontzeko informazio pertsonala jaso dugu inkesta batean, eta ondoren bataz bestekoa atera.\nGrafiketan ikusi daitekenez, gehiengoak (ikasleen %52,1ak) egunean hiru aldiz baino gehiagotan jaten du; %37,3ak egunero gosaltzen du eta beste askok (%31,3ak) asteaz zazpi aldiz jaten dute askaria.\nJaten dutenari begiratuta, gehiengoak fruta edo ogitarteko bat gosaltzen du; eta jende ugarik (%32,3ak) egunero bi fruta zati jaten dituzte. Denborari dagokionez, gehienek 15 minutu baino ez dute behar izaten gosaltzeko.